f Održana akcija čišćenja Fruške gore od smeća - Arhus Centar Subotica\nU okviru današnje akcije realizovano je plansko čišćenje Fruške gore, najstarijeg Nacionalnog parka u Srbiji, i njegove zaštitne zone sakupljanjem različitih vrsta otpada, njegovom separacijom i odgovarajućim odlaganjem.\n"Osnovna ideja prilikom planiranja ove velike akcije jeste da se podigne svest gradjana o značaju pravilnog odlaganja otpada kako ne bi završavao u prirodi", rekao je direktor Nacionalnog parka Dobrivoje Antonić.\nPrioritetne lokacije za čišćenje bile su prilazni putevi naseljima, obale reka i jezera, parkovi, izletišta, zaštićene zone i druge lokacije za čije održavanje nisu dovoljni kapaciteti komunalnih preduzeća.\nU akciji je zajedno sa svim zaposlenima iz Nacionalnog parka više od 300 ljudi učestvovalo u čišćenju 46 lokacija na teritoriji čitavog Nacionalnog parka.\nAkcija je sprovedena u saradnji s Pokrajinskim sekretarijatom za urbanizam, graditeljstvo i zaštitu životne sredine, Pokrajinskim zavodom za zaštitu prirode, kao i mnogobrojnim učesnicima iz različitih organizacija i ljubiteljima Fruške gore.


Po preporuci PMF-a: Ukinut ribolovni zabran na Skadarskom jezeru\nSrijeda, 29.01.2020 | 16:39\nU mišljenju PMF-a navodi se da ove godine ne postoji opasnost od velikog i olakšanog izlova šarana usljed niskog vodostaja jer je prisutna velika količina neraspadnute podvodne vegetacije u obalnim i priobalnim zonama.\n“U skladu sa navedenim mišljenjem ova naučna ustanova je preporučila da ukine uvedeni privremeni zabran”, saopštili su iz Ministarstva.\nShodno tome, Ministarstvo je donijelo Naredbu o izmjenama Naredbe o ribolovnim zabranima, lovostaju i minimalnim veličinama riba i drugih vodenih organizama ispod kojih je zabranjen ulov, kojom se opoziva mjera privremenog zabrana obavljanja svih ribolovnih aktivnosti na Skadarskom jezeru, izrečena 21.\nPreispitivanje prethodno uvedene mjere zabrane, uslijedilo je nakon sastanka koji je Ministarstvo organizovalo prošle sedmice sa predstavnicima privrednih ribara, a na njihovu inicijativu.\nU cilju pronalaženja najboljeg rješenja za ribare i istovremeno očuvanja ribljih resursa, Ministarstvo je uspostavilo dijalog u kome je postignut dogovor da PMF izvrši naučnu analizu u cilju preispitivanja navedene mjere zaštite i uvedenog zabrana.\n“Ministarstvo obavještava nosioce dozvola za obavljanje ribolova na Skadarskom jezeru da se ribolovne aktivnosti mogu obavljati u skladu sa važećim zakonskim propisima”, navodi se u saopštenju.\nSada moze da se regularno koristi struja i dinamitt.\nŠta da se radi kad neće na riječ iz vode da izađu


Lukić u bolnici, Lazarević u penziji\nBEOGRAD - Haški optuženik general Sreten Lukić ne nalazi se više u porodičnoj kući. U telefonskom razgovoru za Glas osoba koja se predstavila kao njegova ćerka kaže da Lukić nije kod kuće i da ne zna kada će tu ponovo biti. Branilac iz advokatskog tima koji zastupa Lukića tvrdi da se Lukić od ponedeljka nalazi u Kliničkom centru zbog bolesti.\n- Lukić će biti operisan zbog začepljenja krvnih sudova - izjavio je advokat Anđelko Ležajić. On je juče naveo i da Lukić i njegov advokatski tim još nisu dobili rešenje istražnog sudije o tome da li ima ili nema uslova za predaju optuženog Haškom tribunalu. Direktor uprave za izvršenje zavodskih sankcija Miloš Janković potvrdio nam je juče oko podne da se Lukić, kao ni ostali generali, ne nalaze u ustanovama zatvorskog tipa. Lukić nije ni privođen pošto je dobrovoljno primio optužnicu Tribunala.\nMinistar policije Dragan Jočić rekao je da je policija dobila nalog da obezbedi prisustvo generala optuženih pred Haškim tribunalom. Kako je izjavio ministar policije, ta procedura je u toku. To znači da policija sada treba da pronađe generale i da ih dovede pred istražnog sudiju koji će im, u prisustvu advokata, uručiti optužnicu Haga.\nTa procedura važi u slučaju penzionisanog generala Nebojše Pavkovića. General-pukovnik Vladimir Lazarević, koga je optužio Haški tribunal, penzionisan je nedavno na lični zahtev, saznao je juče Tanjug nezvanično u Ministarstvu odbrane Srbije i Crne Gore. Posle penzionisanja, Lazarević više nije u nadležnosti vojnih organa pravosuđa. Četvrti general koga Tribunal traži Vlastimir Đorđević napustio je Srbiju još u oktobru 2000. godine posle političkih promena.\nParlamentarci SE usvojili oštru Rezoluciju o SCG\nDr Dušan Janjić o preporukama okruglog stola o Kosovu i Metohiji\nNa godišnjicu 5. oktobra, Tadić pozvao Srbe da izađu na kosovske izbore\nLukić operisan, Lazarević u penziji\nRazgovori Solane i Patena sa Marovićem, Tadićem, Koštunicom i Labusom


Ministri finansija EU o novim ulagačkim pravilima\nU Briselu se danas održava sastanak ministara finansija zemalja EU posvećen uspostavljanju novog regulatornog okvira za poslovanje hedz fondova - investicionih kompanija optuživanih da su uzrok nestabilnosti na finansijskim tržištima.\nOvi fondovi širom sveta kontrolišu ulagačke pakete u vrednosti od oko 1.500 milijardi dolara dok se sa oko 300 milijardi dolara upravlja iz EU, uglavnom iz Londona, navodi britanski BBC.\nNeke evropske vlade hedz fondove smatraju rizikom za svetski finasijski sistem i traže njihovo strože podvrgavanje propisima.\nUoči sastanka u Briselu, šef ministarske grupe evrozone Žan-Klod Junker izjavio je da evro ostaje "valuta od poverenja" u svetskom monetarnom sistemu, ali da će EU preduzeti dodatne mere u cilju stabilizacije evropske valute.\nJedna od mera je uvodenje davanja obavezne saglasnosti EU na nacionalne budžete država članica bloka pre nego što ih vlade upute nacionalnim parlamentima na usvajanje.\nVrednost evra u odnosu na dolar juče je dostigla najniži nivo u protekle četiri godine, nesto više od 1,22 dolara za jedan evro. Razlog za pad je zabrinutost na tržištu novca da zemlje evrozone neće moći da otplaćuju dugove.


Predstavljen Izveštaj o radu opštinskog štaba za vanredne situacije Gornjeg Milanovca | Energetski portal Srbije\nPredstavljen Izveštaj o radu opštinskog štaba za vanredne situacije Gornjeg Milanovca\n24.01. 2018 Srbija\nU svečanoj sali Okružnog načelstva u Gornjem Milanovcu, predstavljen je Izveštaj o radu opštinskog štaba za vanredne situacije i Analiza akcionog plana komandno – simulacione vežbe.\nDetaljan Izveštaj o radu opštinskog štaba za vanredne situacije i Analizu akcionog plana komandno – simulacione vežbe prisutnima je predstavio načelnik štaba za vanredne situacije Milorad Dimitrijević koji je rekao da je prošle godine blagovremeno izrađen Operativni plan odbrane od poplava u cilju preventivnog smanjenja rizika od poplava.\nU tu svrhu Javno preduzeće za izgradnju izvelo je radove na uređenju i čišćenju reka i potoka, kako na gradskom, tako i na prigradskom području. Očišćeno je 3.5 kilometara reka i potoka, iskopano 20 kilometara kanala i propusta za regulaciju površinskih voda na putevima i saobraćajnicama i ugrađeno 580 metara cevi, koje pored zaštite puteva imaju funkciju zaštite od poplava, klizišta i odrona.\nProšle godine Opština Gornji Milanovac je investirala i uložila oko 3,5 miliona dinara u izgradnju elektronskog sistema za javno uzbunjivanje stanovništva. Sredstva su uložena i za popravku sistema električnih sirena koje nisu bile u funkciji.\nNa sastanku je rečeno da je aktom predsednika opštine Gornji Milanovac, komandanta Štaba za vanredne situacije, formiran stručni tim za izradu Procene ugroženosti od elementarnih nepogoda i drugih nesreća. Od 12 vrsta opasnosti definisanih po metodologiji za izradu Procene radi se o devet vrsta opasnosti koje će se utvrditi i rangirati prema stepenu ugroženosti. Očekuje se da Procene ugroženosti bude završena do kraja ovog meseca nakon čega će biti upućena na saglasnost nadležnom ministarstvu. Nakon usvajanja od strane Skupštine opštine Gornji Milanovac, očekuje se izradu Planova zaštite i spasavanja u vanrednim situacijama.\nOve godine planiran je početak radova na sanaciji korita potoka Jakljevo, čija je vrednost 21 milion dinara. Radovi su planirani od mosta u ulici Milutina Todorovića Žice, uzvodno do ulice Natalije Carević.\nUčesnicima komandno – simulacione vežbe na temu „Razvoj lokalne zajednice za delovanje u nesrećama“ koja je održana 21. i 22. februara prošle godine u Gornjem Milanovcu uručeni su sertifikati.\nNa sastanku u zgradi Okružnog načelstva prisustvovali su komandant štaba za vanredne situacije opštine Gornji Milanovac, predsednik opštine Dejan Kovačević, članovi opštinskog štaba za vanredne situacije predstavnik Ministarstva unutrašnjih poslova Republike Srbije, Ivan Radivojević iz Nacionalnog trening centra za vanredne situacije i Đula Lošanc, koordinator razvoja programa priprema za delovanje u nesrećama ispred Crvenog krsta Srbije.


Dodik: Pad BDP-a 3,3 odsto, bez posla ostalo oko 4.000 radnika - Biznis Info\n“Industrijska proizvodnja je pala za 6,8 odsto za prvih šest mjeseci, dok je spoljnotrgovinska razmjena Republike Srpske od januara do maja manja za 12,3 odsto. Manji su i uvoz i izvoz, a pokrivenost uvoza izvozom je na nivou od 75 odsto”, rekao je Dodik na konferenciji za novinare u Banjaluci nakon sjednice Izvršnog komiteta SNSD-a.\nPrema Dodikovim riječima, Republika Srpska je uspjela da sačuva prosječnu isplaćenu platu u maju na 950 KM.\n“Danas smo isplatili penzije za koje je bilo potrebno ukupno 96 miliona KM i ta penzija ima elemente povećanja u odnosu na prošlu godinu”, poručio je Dodik.\nOn je naglasio da Republika Srpska ostaje stabilna što se tiče ukupnog duga, koji iznosi 5,4 milijarde KM ili 47,3 odsto BDP-a, dok javni dug iznosi 4,3 milijarde KM ili 37,3 odsto BDP-a.\n“Vlada Republike Srpske je kreirajući određene politike održala finansiranje i likvidnost budžeta koja je sada osigurana i mi nemamo problema sa budžetom i nećemo ga imati ni u narednih nekoliko mjeseci ukoliko situacija ne bude dramatično drugačija”, naglasio je Dodik.\n“Neće biti moguće pokriti sve gubitke, ali moramo doprinijeti da se održe radna mjesta”, rekao je Dodik i dodao da je u proteklim mjesecima pandemije virusa korona u Republici Srpskoj bez posla ostalo oko 4.000 radnika.


Zabraniti ulazak migrantima u Srbiju | Srpska radikalna stranka\nZabraniti ulazak migrantima u Srbiju\nZamenik predsednika Srpske radikalne stranke Aleksandar Šešelj rekao je na konferenciji za novinare da srpski radikali od 2015. godine kritikuju politiku Vlade Republike Srbije koja je bila neodgovorna prema migrantima, pa se u zemlji širila atmosfera straha jer nije bilo podataka ni o broju migranata niti o potencijalnim krivičnim delima koje su činili.\n„Za vreme vanrednog stanja vlast je širila averziju prema građanima Srbije koji su otišli iz zemlje trbuhom za kruhom, a nije bilo praćeno koliko u Srbiju ulazi migranata,” rekao je Šešelj uz ocenu da se tada vlast postavila kao da su interesi migranata preči od interesa građana.\nOn je dodao da je javnost od ministra unutrašnjih poslova Nebojše Stefanovića nedavno čula kako nije tačno da se migranti nekontrolisano kreću jer su granice zatvorene – kao da su oni i do sada dolazili legalno!\n„Čitali smo da su vesti o kriminalu migranata lažne, a onda posle nekoliko dana se diže vojska i ide da štiti građane u Šidu,” rekao je Šešelj i ocenio da se to radi samo zbog izbora.\n„Ono što treba da bude strategija Vlade Republike Srbije kod migrantskog pitanja jeste sprovođenje svih ilegalnih migranata u Evropsku uniju, odnosno na granične prelaze, na granice između Srbije i zemalja koje su sada u Evropskoj uniji, jer migranti ionako žele u Evropu,” naglasio je Šešelj i dodao da Vlada Srbije ne sme da potpiše nikakav sporazum niti da zbog pohvala iz Evrope pristane da bude parking za migrante.


Čistačica ubila penzionerku štakama i nožem, dobila 20 godina zatvora – Nadlanu.com\nObjavljeno 23. jan 2014. / 17:58:10\nOptužena je prethodno, od 2006.do 2009, starici čistila stan. Kada je Maria E. našla drugu čistačicu, koja je bila spremna da ide i u kupovinu, dotadašnjoj je dala otkaz.\nPenzionerka je smatrala da i dalje ima dobar odnos sa ranijom čistačicom, koja je nakon dužeg vremena zazvonila na vrata starog “radnog mesta”.\nMeđutim, starica je primetila da gošća zagleda gde su nakit i novac, došlo je do svađe. Nekadašnja čistačica je potom ženu, koja nije mogla da se kreće samostalno, udarila štakama po glavi, a potom je uzela nož iz kuhinje i 16 puta je ubola u vrat.\nČistačica je pronašla oko 2.000 evra i dukate i pobegla, a nije znala da se iza jednog regala u spavaćoj sobi nalazila kaseta sa 321.000 evra.\nNakon što više meseci policija nije mogla da uđe u trag ubici i činilo se da će ovo biti nerešen slučaj, sin žrtve je policiji spomenuo da je za njenu majku svojevremeno radila jedna 41.godišnja žena.\nMala minđuša, koju je ona izgubila na mestu zločina i pronađena je pokraj žrtve, u aprilu prošle godine omogućila je hapšenje, jer je na njoj pronađen DNK trag.\nPosle hapšenje žena je priznala nedelo, a u julu je, posle tri meseca provedenih u istražnom pritvoru, kazala da je delovala po nalogu tadašnjeg saputnika.\nBrzo se ispostavilo da te tvrdnje ne odgovaraju istini.\nSudija Andreas Bem rekao je da je doneta odluka da se žena kazni sa 20 godina zatvora, a ne doživotnom kaznom, jer se nije radilo o planiranom ubistvu, već “neprimerenoj reakciji”, jer je optužena uhvaćena u krađi i reagovala je u panici.\nKao olakšavajuću okolnost sud je uzeo u obzir činjenicu da je optužena policiju odvela do predmeta kojim je ubila penzionerku, pošto je štake bacila u Dunav.


Zaev pozvao EU da spreči bugarsku blokadu pregovora EU sa S.Makedonijom i Albanijom\nBeta 27. aprila 2022. 18:25\nBivši premijer Severne Makedonije Zoran Zaev pozvao je danas EU da promeni način odlučivanja i onemogući bugarsku blokadu početka pregovora o prijemu njegove zemlje i Albanije u Uniju, a o tome je danas govorio i šef diplomatije Severne Makedonije, Bujar Osmani.\n„Pitam EU iz moje evropske Strumice, koja se graniči sa Grčkom i Bugarskom, da li je ovakav način odlučivanja u Uniji gde jedna država-članica blokira ceo region iz krajnje iracionalnih i nacionalističkih razloga mehanizam kojim se razvija evropska ideja? Ako nije, a znam da nije, onda promenite način na koji donosite odluke“, rekao je Zaev.\nNa konferenciji „Suverenitet i Evropa“, koji je u Strumici organizovala Ambasade Francuske, on je istako da evropska ideja ne sme da bude ucenjena nacionalizmom i da se ne sme dozvoliti nacionalizmu da stavi veto na slobodu.\n„Evropska unija mora da deluje u svom interesu, u korist evropske ideje koja je po definiciji liberalna, otvorena, široka“, rekao je bivši premijer Severne Makedonije i istakao da je ruska agresija na Ukrajinu razlog zašto EU mora da reši sva otvorena pitanja u regionu, a posebno makedonsko pitanje.\nPo rečima Zaeva, ovo je vreme kada bi lideri EU trebalo da se usude da se pozabave ovim pitanjima i preuzmu političko vodjstvo kao što su to radili osnivači EU.\n„Trebalo bi da nam je svima jasno: da su tada osnivači EU kalkulisali sa svojim rejtingom, onda EU ne bi nastala. Politička hrabrost vredi, ona je nosilac promena. Dogovor iz Prespe je dokaz da je politička hrabrost vredna toga“, rekao je bivši premijer Severne Makedonije Zoran Zaev.\nŠef diplomatije Severne Makedonije Bujar Osmani rekao je ranije danas u Skoplju komesaru EU za proširenje Oliveru Varheiju da je region sve umorniji od čekanja i da to šteti kredibilitetu Unije.\n„Severna Makedonija je do sada pokazala izuzetan nivo posvećenosti svom napretku na putu ka EU. Pored toga, postigli smo stoprocentni nivo uskladjenosti sa zajedničkom spoljnom i bezbednosnom politikom Unije. Vreme je da EU pruži ruku zemljama Zapadnog Balkana i da jasno pokaže da je budućnost regiona evropska“, rekao je Osmani.\nKomesar EU za proširenje i susedsku politiku je u Skoplje došao iz Sofije, gde je u utorak učestovao na skupu na kojem je bugarska ministarka spoljnih poslova Teodora Genčevska ponovila da je uslov da Severna Makedonija započne pregovore to da pre toga u Ustav uvede Bugare kao nacionalnu zajednicu.\nSofija je u decembru 2020. blokirala početak pristupnih pregovora Severne Makedonije sa EU, insistirajući da Skoplje prvo ispuni uslove iz Ugovora o dobrosusedstvu sa Bugarskom i da prizna bugarske korene makedonske nacije i jezika.\nProšle godine je zahteve preformulisala u dokument „Pet plus jedan“, zatraživši „prestanak govora mržnje prema Bugarskoj i izvrtanja istorijskih činjenica u udžbenicima i drugde, prestanak diskriminacije gradjana koji se izjašnjavaju kao Bugari i njihovo uvodjenje u Ustav, nemešanje Skoplja u unutrašnje stvari Bugarske i manjinska prava“.\nZajedno sa Severnom Makdonijim bugarskim vetom je onemogućen i početak pregovara Albanije sa EU, jer je Evropska komisija ove dve zemlje stavila u isti „paket“.\nUkrajinski šef diplomatije dočekao crnogorskog kolegu u farmerkama, Podgorica ćuti\nZemljotres jačine 2,6 stepeni pogodio je sinoć ostrvo Krk\nGrk osuđen na doživotnu kaznu za ubistvo mlađe supruge\nAndrej Plenković: Egzibicionizam Milanovića ne vodi do…


Razne manifestacije povodom Dana planete : Nadlanu.com\nRazne manifestacije povodom Dana planete\nBEOGRAD, 22. aprila 2010. (Beta-Ecotopia) - Na Trgu Republike u Beogradu u četvrtak se održava manifestacija "Živimo zajedno" povodom Dana planete Zemlja u organizaciji Društva za pomoć osobama ometenim u razvoju.\nNakoliko desetina građana oko bine postavljene na tom mestu prati prigodan program u izvođenju dece beogradskih vrtića, a tokom manifestacije, koja traje od 10 do 16 časova, omogućena je reciklaža metalnog i plastičnog otpada na licu mesta.\nResorni ministar Oliver Dulić prilikom posete toj manifestaciji najavio je za 5. jun veliku akciju čišćenja Srbije i poručio građanima da je dovoljno da ne ostavljaju otpad za sobom. Dulić je jutros obišao i učesnike akcije čišćenja deponije na Adi Huji, a najavljena je i manifestacija "Misli zeleno" na Adi Ciganliji, kao i postavljanje specijalnih kontejnera za odlaganje metalne, papirne i plastične ambalaže u tržnom centru "Delta siti".\nU okviru obeležavanja Dana planete, na pirotskom Keju pored Železničkog mosta na Nišavi posađene su sadnice lipe i javora. Radnici Javnog preduzeća "Komunalac" zasadili su te sadnice čime se i opština Pirot uključila u nacionalnu kampanju "Zeleni gradovi Srbije" koju organizuje Narodna kancelarija predsednika Srbije u saradnji sa Ministarstvom životne sredine i prostornog planiranja i Institutom za šumarstvo.


Održan sastanak ministara Drljače i Purišića\nFederalni ministar rada i socijalne politike i zamjenik premijera Federacije BiH Vesko Drljača danas se, u prostorijama ovog ministarstva u Sarajevu, sastao s ministrom rada i socijalnog staranja Crne Gore Kemalom Purišićem.\nRazgovarano je o aktivnostima ovih ministarstava u oblasti rada i socijalne politike, kao i jačanju dobrih uzajamnih odnosa u provođenju regionalne saradnje i reformskih aktivnosti u procesu pridruživanja Evropskoj uniji.\n- Danas smo imali posjetu ministra za rad i socijalno staranje Crne Gore, države s kojom Bosna i Hercegovina ima izuzetno dobre i prijateljske odnose. Radi se o zemljama koje imaju puno zajedničkih i sličnih problema, te razmjena iskustava u njihovom rješavanju ima veliki značaj za obje strane - kazao je ministar Drljača.\nNakon održanog sastanka delegacije su zajednički posjetile neke istaknute znamenitosti Sarajeva, saopćeno je iz Federalnog ministarstva rada i socijalne politike.


Prvi zahtevi Boingu za obeštećenje - Ekonomske Vesti\nPrvi zahtevi Boingu za obeštećenje\n14. mar. 2019 15. mar. 2019 Andrija Matić 0 Comments\nNorveška loukost kompanija Norwegian objavila je da će „kompletan račun“ štete nastale zbog prizemljenja 18 aviona tipa Boing 737 Max poslati kompaniji Boing.\n„Norwegian ne sme da bude ekonomski kažnjen jer jedan sasvim nov avion ne može da leti“, saopštila je ta kompanija.\nJoš se ne zna na koji rok će avioni tipa Boing 737 Max 8 i 9 biti van upotrebe, a kompanije koje ih imaju u posedu imaće problem za predstojeće uskršnje praznike.\nTako je jedan od najvećih svetskih tur-operatera, nemački Tui koncern saopštio da Tuifly ima 15 Boinga ovog tipa u Velikoj Britaniji i zemljama Beneluksa, koji su prevozili putnike na Kanarska ostrva i Kapeverde.\nKompanija nema ovih aviona u Nemačkoj, prvi je trebalo da bude isporučen ove nedelje.\n„Tako da je tema za Nemačku irelevantna, jer ovde nemamo mašina tog tipa, a u drugim državama ćemo morati da prilagodjavamo kapacitete“, rekao je šef Tuifly-a, a prenose nemački mediji.\nObe crne kutije iz nastradalog etiopijskog Boinga ovog tipa otpremljene su na analizu u Francusku, još nije objavljen zvanični izveštaj o uzrocima nesreće, a kompanija Boing najavila je mogućnost apdejtovanja jednog softvera za upravljanje Boingom 737 Max 8 i 9 i njihovu ugradnju na kompjutere aviona sledećih dana!?\nKompanija Boing će svakako biti na gubitku, a da li će glavni konkurent Erbas profitirati i koliko neizvesno je. Kompanije bi umesto Boinga 737 Max mogle da naručuju Erbas 320neo, ali knjige narudžbi i te kompanije su pune, tako da stručnjaci sumnjaju da bi u kratkom roku mogla da odgovori na nove narudžbe.\n← Radimir Čačić tvrdi: Jeftiniji stečaj nego restrukturiranje brodogradilišta\nRajfajzen banka planira širenje i u Srbiji, uključujući kupovine banaka →


PERUANCI BIRAJU PREDSEDNIKA: Nezainteresovanima za izbore kazna 25 dolara ako ne izađu na glasanje — Novosti Plus\nJermenski premijer: Vojska Azerbejdžana se subverzivno infiltrirala u Jermeniju\nBirališta su otvorena u 7.00 po lokalnom vremenu, a biračima je na raspolaganju dvostruko više mesta za glasanje nego na prethodnim izborima jer vlasti pokušavaju da izbegnu širenje drugog talasa korona virusa koji je zahvatio zemlju, preneo je Rojters.\nNijedan od 18 predsedničkih kandidata nema više od 12 odsto glasova podrške, a najpopularniji izbor i dalje je apstinencija, pokazala su istraživanja uoči prvog kruga glasanja.\nNajviše šansi da se nađu u drugom krugu izbora imaju dvojica kandidata sa suprotnih polova političkog spektra – Hernando de Soto, liberalni ekonomista, i radikalni levičarski profesor Pedro Kastiljo. Peruancima je rečeno da na biralištima nose maske i ponesu svoje hemijske olovke.\nIako je u Peruu glasanje obavezno po zakonu, postoji strahovanje da će mnogi odlučiti da plate kaznu od 25 dolara i ostati kod kuće. Birališta se zatvaraju u 19.00 po lokalnom vremenu, a oko 23.30 se očekuju prvi zvanični rezultati.


Industrijska proizvodnja u Bosni i Hercegovini u ovom periodu povećana je za 3,8 posto u odnosu na isti period 2015. godine, a najveće povećanje na mjesečnom nivou bilo je u februaru i iznosilo je 7,3 posto. Izvozno orijentirana prerađivačka industrija s povećanjem od 3,2 posto predstavljala je glavni oslonac rasta uz sektore proizvodnje električne energije i rudarstva, koji su ostvarili povećanje proizvodnje od 6,1 posto, odnosno 2,9 posto u odnosu na isti period 2015. godine.\nPosmatrano na nivou grana najviše stope rasta su ostvarene u okviru proizvodnje namještaja 15,3 posto, hemijskih i gotovih metalnih proizvoda oko 13 posto, prehrambenih i drvnih proizvoda oko 8 posto, odnosno 6 posto u odnosu na isti period prethodne godine.\nU septembru 2016. broj zaposlenih osoba u BiH iznosio je 733,3 hiljade i veći je za 2 posto u poređenju s istim mjesecom 2015. godine. Broj registriranih nezaposlenih osoba u oktobru 2016. godine iznosio je 512,5 hiljada i smanjen je za 4,5 posto na godišnjem nivou. Najznačajniji doprinos rastu broja zaposlenih bio je u oblastima trgovine na veliko i malo, popravkama motornih vozila i motocikala te prerađivačkoj industriji.\nUkupan iznos depozita na kraju devetog mjeseca je dostigao 17,2 milijarde KM, a depoziti stanovništva do kraja septembra porasli su za 6,6 posto.\nVanjskotrgovinski robni deficit u BiH u periodu januar-oktobar 2016. godine iznosio je 5,551 milijardu KM i u odnosu na isti period prethodne godine smanjen je za 3,2 posto. Za 10 mjeseci prošle godine BiH je izvezla robe u vrijednosti 7,692 milijarde KM, što predstavlja povećanje od 2,6 posto u odnosu na isti period prethodne godine, dok je uvoz stagnirao i iznosio je 13,243 milijarde KM.\nPrevious Reisu-l-ulema nakon napada na džemat IZ u Bielefeldu: IZ u BiH ima puno povjerenje u njemačke institucije\nNext Bošnjačka stranka uputila izvinjenje Crnogorcima; prethodno ih nazvali malom nacijom a Njegoša genocidnim piscem\nVratio se iz Holandije i pokrenuo firmu koja se bavi online prodajom\nAlen Avdić je nakon pet godina u sektoru investicionog bankarstva u Holandiji, a zatim i rada za kompanije koje se bave online prodajom na evropskom tržištu, odlučio da je vrijeme


Vesti online / Vesti / Svet / Izrael: "Hrabra odluka" SAD o povlačenju iz Saveta UN\nIzrael: "Hrabra odluka" SAD o povlačenju iz Saveta UN\nKabinet izraelskog premijera Benjamina Netanijahua pozdravio je kao "hrabru" odluku administracije američkog predsednika Donalda Trampa o povlačenju SAD iz Saveta UN za ljudska prava.\nEPA/SEBASTIAN SCHEINER / POOL\nNetanijahuov Kabinet je saopštenje izdao svega nekoliko minuta nakon što je američka ambasadorka u UN Niki Hejli, zajedno sa državnim sekretarom SAD Majklom Pompeom, objavila odluku o povlačenju iz 47-članog tela sa sedištem u Ženevi, prenosi AP.\nU saopštenju Kabineta izraelskog premijera ponavljaju se kritike koje su SAD prethodno uputile Savetu UN za ljudska prava.\n"Pokazalo se da je Savet pristrasna, neprijateljska i antiizraelska organizacija koja je izneverila svoju misiju zaštite ljudskih prava", zaključuje se u saopštenju.\nSAD se povlače iz Saveta Ujedinjenih nacija za ljudska prava, izjavila je prethodno američka ambasadorka u UN Niki Hejli, istakavši da je to "organizacija koja nije vredna svog imena".\nObjavljujući povlačenje, u obraćanju u Stejt departmentu, ona je rekla da se Vašington odlučio na taj korak pošto druge zemlje "nisu imale hrabrosti" da se priključe američkoj borbi kako bi se reformisalo to, kako je navela, "licemerno telo koje služi samo sebi".\nHejli je, takođe, rekla da Savet UN za ljudska prava ima "hronične predrasude protiv Izraela".\nSVET Brazil seli ambasadu u Jerusalim?\nSVET Sirija preti napadom na aerodrom u Izraelu\nUtorak 09.10.2018. 16:59\nO-O-O pa oni nisu ljudska prava nikad ni uvazavali sta bi to sad bilo novo ; Nisu se trebali ni uclanjivati za ono sto im uopste nije vazno ma gde da su osecaju se kao da im poklonijo ustupijo sopstvenu bozju palicu kojom oni bi-ju koga i kako zele" ah i bilo je to od njih trla baba lan


Ferguson: Vrijedna pomoć\nUjedinjeno Kraljevstvo oduvijek je bilo na strani BiH. Svoju podršku dokazali su nebrojeno puta, i to ne samo kroz politiku već i finansijski, kulturno i privredno. Najnoviji primjer njihove podrške je ulaganje u mlade kroz obrazovanje.\nBritanski ambasador u BiH Edvard Ferguson (Edward) u svom najnovijem blogu pozvao je studente iz BiH da svoje školovanje nastave u Ujedinjenom Kraljevstvu, i to besplatno!\nOsim što je povećan broj studenata koji mogu iz naše države otići i studirati na najprestižnijim univerzitetima na svijetu, najvažnija poruka Fergusona je da cilj ovog programa nije krađa „mlade pameti“, već njihovo jačanje da bi bolje služili svojoj domovini.\nUpravo je to najbolja i najvrednija pomoć koju jedna zemlja može dobiti. Školovanje mladih na najboljim univerzitetima koji će preuzeti kormila svih sfera u državi i kao takvi biti nova pokretačka snaga koja će ovu zemlju snažno pogurati naprijed.\nFerguson je ambasador u BiH od avgusta 2014. godine. Prije toga je radio u ministarstvu odbrane Velike Britanije, gdje je bio angažiran na raznim poslovima. Oženjen je i ima troje djece.\nEdward Ferguson Ličnost dana\nBravo majstore: Kolašinac asistirao Welbecku za poravnanje rezultata 11.08.2017 21:40\nUhapšen džoger-milioner koji je gurnuo ženu pod autobus 11.08.2017 22:12


Uklanjanje barikada na putevima ka Vuhanu\nKineski grad Vuhan u kojem se prvo pojavio novi korona virus u sredu je izašao iz 76-dnevnog karantina nezabeleženih razmera, ali povratak normalnom životu još nije na vidiku dok brojna ograničenja ostaju na snazi u strahu od povratka zaraze koja je u međuvremenu poremetila ceo svet, pišu svetski mediji.\nPosle 76 dana izolovanosti od sveta Vuhan je ponovo otvorio vrata u ponoć s dozvolom vlasti da ljudi izađu iz tog grada u centralnom delu Kine prvi put od 23. januara kada je 11 miliona ljudi stavljeno u karantin kako bi suzbilo brzo širenje korona virusa, piše Gardijan (The Guardian).\nDok pojedini kažu da se osećaju kao da su "oslobođeni", drugi su, ukazuje britanski list, požurili da se vrate na posao, da odu svojim kućama da prisustvuju sahranama ili prosto da pokušaju da izbegnu prepodnevnu saobraćajnu gužvu.\nGradski zvaničnici su nastojali da od otvaranja Vuhana naprave događaj s kampanjom državnih medija na društvenim mrežama, navodi Gardijan. Gradski centar je osvetljen rečima "Zdravo Vuhan".\nU proteklih par nedelja, grad je postepeno ublažavao ograničenja, dozvoljavajući nekim stanovnicima da izađu iz stanova, a u sredu je više preduzeća i radnji otvoreno, dok su građani s potvrdom o zdravlju i dokumentima od svojih poslodavaca mogli da se brate na posao. Ponovo je počeo da radi i gradski saobraćaj.\nPrema zvaničnim podacima, više od 2.500 ljudi u Vuhanu je umrlo od virusa, ali, kako ukazuje Gardijan, neki stanovnici veruju da je broj fatalnih žrtava bolesti Covid-19 mnogo veći.\nEgzodus iz Vuhana\nIzražavajući radost i uzbuđenje iza maski na licima, desetine hiljada ljudi otišle su iz Vuhana u sredu posle ukidanja nezabeleženog 76-dnevnog karantina, ukazuje agencija Frans pres (Agence France-Presse).\nDosad puste autobuske i železničke stanice bile su uskomešane kako je počeo egzodus iz grada s 11 miliona stanovnika. Među njima je bila i samohrana majka iz obližnjeg grada koja je za AFP rekla da su njena dva deteta bila sama u kući otkada je bila blokirana u Vuhanu gde radi u školskoj kuhinji.\nPrema vladinim procenama, očekivalo se da danas 55.000 ljudi samo vozom ode iz Vuhana. Otvoren je i vazdušni saobraćaj i kineska državna novinska agencija Sinhua je navela da će u sredu biti oko 200 letova iz Vuhana i ka tom gradu. AFP dodaje da su se reke automobila mogle videti u sredu ujutro pošto su u ponoć uklonjene barikade na obodima grada.\nMeđutim, ukazuje agencija, strah vlasti od mogućeg vraćanja zaraze i dalje je primetan širom Vuhana uprkos uzbuđenju zbog otvaranja grada. Na jednoj od železničkih stanica robot je išao kroz gomile ljudi prskajući im noge dezinfekcionim sredstvom, dok ih je podsećao da na licima nose maske, a putnici i dalje moraju da prolaze kroz provere telesne temperature i da na svojim telefonima preko specijalne aplikacije pokažu potvrdu o zdravlju.\nRazličite mere ograničenja i dalje su na snazi u Vuhanu. Škole su i dalje zatvorene, dok se od građana traži da ne odlaze iz grada, pa ni iz svojih stambenih blokova.\nOtvaranje pozdravljeno kao uspeh kineskog sistema\nS okončanjem najvećeg svetskog karantina, "oslobađanje" Vuhana obeležava važan korak u planovima kineskog predsednika Si Đinpinga da proglasi pobedu nad krizom dok se zapadne zemlje muče da suzbiju širenje virusa, ocenjuje Fajnenšl tajms (The Financial Times).\nIpak, dodaje britanski list, formalno ukidanje ograničenje kretanja je tek početak dugog opravka u gradu s teškim ekonomskim nedaćama i strahom od vraćanja bolesti, posebno što postoji zabrinutost da se asimptomatski slučajevi neprimećeno šire kako sve više ljudi izlazi iz svojih kuća.\nU centralnoj četvrti Vuhana Hankuu, gde se veruje da se korona virus prvi put pojavio, mnoge stambene zajednice su i dalje pod strogim ograničenjima.\nNa ulicama Vuhana su povećane aktivnosti, ali su mnoge radnje i dalje zatvorene, kao i desetine stambenih blokova, ukazuje Fajnenšl tajms. Mnogi ljudi željni da napuste grad i dalje čekaju na dozvolu i na kraju će kada stignu na svoje destinacije završiti u karantinima, što je za neke još gore nego da prosto ostanu u Vuhanu.\nVuhan je izolovan od ostatka zemlje 23. januara, posle čega su uvedena stroga ograničenja i za oko 60 miliona ljudi u drugim gradovima u provinciji Hubei. Dok je većina te provincije otvorena 25. marta, Vuhan je do srede bio zatvoren za putnike sa strane. Njegove ponovno povezivanje sa svetom, kako ističe Fajnenšl tajms, u državnim medijima je pozdravljeno kao dokaz da je kineski sistem uspeo dok druge zemlje kao SAD, Italija i Španija ne mogu da stave zarazu pod kontrolu.\nDaleko od normalnog života\nOtvaranje grada u kojem se prvo pojavio novi korona virus neće okončati teška vremena i zabrinutost, ocenjuje Njujork tajms (The Nwe York Times), ističući da je Vuhan simbol pandemije od koje su globalno umrle desetine hiljade ljudi i koja je poremetila svetsku privredu i živote ljudi širom sveta.\nGrad koji je otvoren posle više od 10 nedelja blokade je duboko oštećen, ali i predstavlja mesto čiji će oporavak biti praćen širom sveta kao lekcija kako stanovništvo prevazilazi bol i nesreću zapanjujućih razmera. Dok su veliki delovi sveta u nekoj vrsti blokade, ukazuje američki list, pune razmere gubitka koje te mere nanose radnim mestima i prihodima, možda će prvo u Vuhanu biti ustanovljene.\nU Vuhanu su bolest i smrt dotakle stotine hiljada ljudi, nanoseći im traumu koja ih može pratiti decenijama. Kompanije, čak i one koji su ponovo otvorene, suočavaju se s teškim putem. Vlasti nastavljaju da regulišu dolaske i odlaske, navodi Njujork tajms, ističući da povratak normalnom životu nije na vidiku.\nZatvaranje Vuhana, industrijskog centra s 11 miliona stanovnika, krajem januara mnogi sa strane su tada videli kao ekstremnu meru, kakva se može pokušati samo u autoritarnim sistema kao što je Kina, podvlači američki list i ukazuje da su sa širenjem epidemije vlade širom sveta uvodile ograničenja na kretanje svojih građana.\nUnutar grada i dalje su na snazi stroga pravila za pojedince i preduzeća kako bi sprečio povratak virusa. Zvaničnici i dalje traže od svih da ostanu u svojim kućama što je više moguće, ali mnogima u Vuhanu ni ne treba govoriti da nastavljaju samoizolaciju pošto je, kako piše Njujork tajms, iskustvo i blizina smrti ostavilo psihičke ožiljke.


Popović: Kineske IT kompanije žele da ulažu u Srbiju | PC Press\nPopović: Kineske IT kompanije žele da ulažu u Srbiju\n6. maj 2019. 13. maj 2019. Marijana Pečić\nKineske kompanije koje se bave informacionim tehnologijama zainteresovane su za dolazak u Srbiju kako bi pokrenule svoju proizvodnju, ali i razvojne centre, posebno u Industrijskom parku u Borči, izjavio je danas, 6. maja, ministar bez portfelja zadužen za inovacije i tehnološki razvoj Nenad Popović, koji učestvuje na drugom Digitalnom kineskom samitu u Fuzhou.\nPopović je tokom prvog dana foruma razgovarao sa predstavnicima više kineskih kompanija, kao što su Alibaba i Tencent, a koje se bave telekomunikacijama, veštačkom inteligencijom i robotikom i, kako kaže, svi su veoma zainteresovani za dolazak u Srbiju. U izjavi novinarima Popović je rekao da je Srbija evropska zemlja sa najviše kineskih investicija, a da se tek očekuju ulaganja u najnovije tehnologije, pre svega kroz Industrijski park u Borči, čija će izgradnja početi ove godine.\n„Kinezi žele da iskoriste ono što je najbolje u Srbiji, a to je znanje naših inženjera. Srpsko znanje u saradnji sa kineskom tehnologijom može biti prekretnica u tehnološkom i industrijskom razvoju Srbije“ rekao je Popović. Naveo je da Kinezi cene ono što je Srbija uradila u izgradnji inovacione i digitalne infrastrukture i da se kod nas osećaju “kao kod svoje kuće”.\n„Najveći doprinos tome dao je poslednji susret predsednika Aleksandra Vučića i Xi Jinpinga u okviru konferencije “Pojas i put”, koja je održana u Pekingu“, rekao je Popović. Ističući da Kina teži digitalizaciji svih sfera društva i da Srbija može mnogo da nauči od nje, Popović navodi da su kineski investitori, koji će doći u Srbiju, najbolji partneri u sferi digitalizacije i digitalnih tehnologija na svetu.\n„Bilo je impresivno na samitu čuti planove Kine za budućnost, jer ta zemlja, koja je lider u inovacijama, već planira potpunu digitalizaciju države, 30 godina unapred“, rekao je Popović. Naveo je i da je jedini ministar iz inostranstva na samitu u Fudžou što, dodaje, ukazuje na veliko poštovanje koje Kina gaji prema Srbiji.\nSrpski ministar je jutros prisustvovao svečanom otvaranju foruma, a sutra, 7. maja, će učestovati na panelu o digitalnom pomorskom putu svile. Na panelima i okruglim stolovima razgovaraće se i o pametnim gradovima, industrijskom internetu, digitalnoj ekologiji, digitalnom zdravlju. Na samit je pozvano 1.500 učesnika iz celog sveta, a izložbeni prostor, gde su kompanije predstavile originalne tehnologije i dizajn, zauzima skoro 60.000 metara kvadratnih.\nTagovi: Digitalizacija, Digitalni put svile, Digitalni samit, investicija, IT, Kina, Nenad Popović, robotika, samit, veštačka inteligencija\n← Stručni skup RNIDS-a u Kragujevcu: Kako registrovati žig i domen?\nRoomba: Usisivač koji psuje →


EU pruža podršku zemljama Zapadnog Balkana i Turskoj u unapređenju upravljanja rizikom od katastrofa\nVi ste ovde:Početna»Projektne aktivnosti»EU pruža podršku zemljama Zapadnog Balkana i Turskoj u unapređenju upravljanja rizikom od katastrofa\nBy Jovan objavljeno\t 23/03/2017 Projektne aktivnosti\nPočetak novog programa EU za procenu i mapiranje rizika od katastrofa (IPA DRAM) obeležen je u Beogradu 23. marta. Konferencija organizovana u beogradskom Hotelu M okupila je stručnjake ovog projekta i njihove srpske kolege iz Sektora za vanredne situacije Ministarstva unutrašnjih poslova, kao i drugih relevantnih domaćih institucija. Cilj konferencije je bilo prikupljanje informacija o tome kako Srbija stoji u oblasti procene rizika od katastrofa, upravljanju bazom podataka o gubicima usled katastrofa i njihovom mapiranju, jer su to ključne informacije za uspešnu realizaciju projekta.\nUpravljanje rizikom od katastrofa predstavlja centralno pitanje za razvojne politike. Katastrofe pogađaju životnu sredinu jedne zemlje, smanjuju njen potencijal za privredni rast i ugrožavaju investicije i pri tom predstavljaju rizik po socijalnu stabilnost. Zato EU promoviše uspostavljanje koherentnih i sveobuhvatnih baza podataka o gubicima usled katastrofa, nacionalne procene i mapiranje rizika u zemljama članicama EU, kao i u zemljama kandidatima.\nKatastrofalne poplave koje su pogodile region Zapadnog Balkana 2014. godine, prevashodno Srbiju i Bosnu i Hercegovinu, potvrđuju da većina zemalja u regionu i dalje ima teškoće da smanjenje rizika integriše u planiranje javnih investicija, urbani razvoj, prostorno planiranje i upravljanje i socijalnu zaštitu. Uz efekte klimatskih promena, u kombinaciji sa promenama u načinu korišćenja zemljišta, rizici od katastrofa će se u narednim godinama samo povećavati.\nDa bi se ti rizici ublažili, EU podržava zemlje Zapadnog Balkana i Tursku da integrišu efikasnu politiku upravljanja rizikom od katastrofa u svoje privredne politike. U okviru programa IPA DRAM efikasnije upravljanje rizikom od katastrofa će se razvijati na nacionalnom, regionalnom i nivou Evropske unije.\nProgram će se fokusirati na podizanje kapaciteta u regionu radi unapređenja nacionalnih baza podataka o gubicima usled katastrofa, procene i mapiranja rizika, bolje usklađenosti nacionalnih sistema i metodologija i njihove usaglašenosti sa postojećim smernicama i pozitivnom praksom EU. Ti elementi treba da pomognu u razvijanju budućih strategija za upravljanje rizicima u različitim oblastima privrede.\nEvropska unija finansira ovaj program sa 3 miliona evra, a realizovaće ga u naredne tri godine konzorcijum koji vodi švedska Agencija za vanredne situacije (MSB) i uključuje još italijanski Sektor za civilnu zaštitu (DPC), Državnu upravu za zaštitu i spašavanje Republike Hrvatske (NPRD), Upravu Republike Slovenije za civilnu zaštitu i uklanjanje posledica katastrofa (ACPDR) i naučno-istraživačku fondaciju CIMA (CIMA).\nZa više informacija o programu IPA DRAM možete kontaktirati Sekretarijat IPA DRAM pri švedskoj Agenciji za vanredne situacije (MSB), e-mail: ipadram@msb.se, tel.: 0046 771 240 240.


Majer: Srbija pogrešila iznoseći slučaj Kosova pred MSP\nPred Medjunarodnim sudom pravde 11. decembra je okončana rasprava o zakonitosti proglašenja nezavisnosti Kosova. O mogućoj odluci suda kolega Branko Mikašinović razgovarao je sa stručnjakom za Balkan i profesorom na Univerzitetu za nacionalnu odbranu, Stivenom Majerom.\nMajer: “Imate tri moguća rešenja suda: u prilog Srbije, protiv nje i u prilog nezavisnosti Kosova; Takođe je moguća neodredjena odluka podložna raznim interpretacijama, što bi značilo da svaka strana svojim tumačenjem može da proglasi pobedu. Ukoliko izgubi, vlada Srbija može da kaže da je učinjeno sve što je moguće, ali bezuspešno, i da sada treba staviti na stranu kosovsko pitanje i krenuti dalje, u pravcu evro-atlanske integracije. Možda takav stav priželjkuje i sam predsednik Tadić, koji je nedavno rekao u skupštini da Srbija mora da bude fleksibilnija u pogledu Kosova. Ukoliko, s druge strane, Srbija pobedi, kosovski Ablanci neće prihvatiti tu olduku i onda smo opet tamo gde smo bili ranije, na samom početku. Mislim da je Srbija napravila grešku iznošenjem kosovskog slučaja pred Medjunarodni sud pravde, osim ako Beograd u stvari nije želeo da ga izgubi, i tako se oslobodi tog problema, u svetlu moguće odluke od koje, mislim, Beograd neće imati velike koristi.“\nGlas Amerike: Da li u načelu medjunarodno pravo podržava jednostrano proglašenje nezavisnosti u situaciji kao što je kosovska, i kakve su norme za pozitivnu ili negativnu odluku?\nMajer: „U većini slučajeva medjunarodni sudovi su podržavali koncept suvereniteta, i to već veoma dugo vreme, a medjunarodne granice su smatrane nepovredivim, mada, istorijski gledano, postoje brojni slučajevi kršenja suvereniteta država. Koliko će uticaja imati savetodavno mišljenje Medjunrodnog suda pravde na bilo koju stranu posebno je pitanje, pošto odluka tog suda nije pravno ili ustavno obavezujuća, uprkos činjenici da su norme medjunarodnog prava u pogledu suverniteta jasno utvrdjene. Pored toga, rezolucija Saveta bezbednosti UN, 1244 govori poritv nezavisnosti Kosova, kao i izveštaj Badinterove komisije, koji su polovinom 1990-tih, podržale i SAD i EU, a koji glasi da ni jednom delu Srbije neće biti odobrena nezavisnost bez njenog pristanka.“\nGlas Amerike: Srbija izgleda brani svoj stav na osnovu ključne pozicije: da jednostrano proglašenje nezavisnosti Kosova predstavlja kršenje i medjunarodnog prava i rezolucije UN 1244?\nMajer: „Beograd je svakako imao jake argumetne na sudu. Imali ste brojne eksperte koji su podržali i podržavaju stav Srbije, ali to su imali i kosovski Albanci, koji ukazuju na istorijat nereda i pobuna protiv diktatorske uprave Srbije. Medjutim, koliko je to pravno jak argument za sticanje nezavisnosti nije izvesno. Kada su se, recimo, Sjedinjene Države otcepile od britanske krune, taj akt nije imao pravnu potporu, ali je bio rezultat akcije i stanja na terenu. Dakle, situaciju na terenu na Kosovu mogla bi da bude odlučujući faktor u rešavanju tog pitanja. Naravno, jedini način da se izadje iz ovog ćorsokaka je politički proces – pregovori i kompromisi. Zapad i Rusija moraju da stave do znanja obema stranama - i srpskoj i albanskoj - da moraju da postignu kompromisno rešenje, da nešto moraju da žrtvuju, da moraju da budu i dobitnici i gubitnici, kao i da ni Zapad ni Rusija neće prihvatiti rešenje koji obe strane ne budu podržale i usvojile.“


Vlada KS i KJKP "Gras" zajednički će raditi na konsolidaciji preduzeća\nVlada KS i KJKP “Gras” zajednički će raditi na konsolidaciji preduzeća\n11. Januara 2019.\nVlada Kantona Sarajevo, Ministarstvo saobraćaja i menadžment KJKP “Gras” zajednički i intenzivno će raditi na konsolidaciji stanja u ovom preduzeću, najavio je resorni ministar Adnan Šteta.\nOn je danas posjetio “Gras” gdje je sa upravom i menadžmentom, te predstavnicima Sindikata razgovarao o problemima u svim segmentima poslovanja ovog preduzeća kao i budućoj saradnji radi unapređenja javnog gradskog prijevoza.\nKako je dogovoreno, na osnovu prijedloga interventnih mjera koje će “Gras” dostaviti Vladi odredit će se zajednički prioriteti djelovanja sa fokusom na trenutno poslovanje preduzeća dok će se, po riječima ministra Štete, kroz strategiju i zakon o javnom gradskom prijevozu konsolidovati kompletan sistem javnog gradskog prijevoza kao i poslovanje “Gras”-a.\nStrategija i zakon bi se trebali donijeti tokom ove godine, a cilj je da se urede odnosi svih učesnika u javnom saobraćaju, tarfini sistem odnosno cijene karata, kupona i subvencije, raspodjele linija gradskog i prigradskog saobraćaja, uključujući i plan gradnje saobraćajne infrastrukture za narednih 20 godina.\n“Sve odluke koje se tiču ovog javnog komunalnog preduzeća sigurno se neće donositi bez učešća i uvažavanja zahtjeva njegovog rukovodstva. Neophodan nam je zakonski okvir, jer bez zakona o javnom gradskom prijevozu ne možemo stabilizirati stanje a to je i preduslov da stvorimo predispozicije za ulaganje”, istakao je ministar Šteta ovom prilikom.\nKako je najavio, u izradi strategije učestvovat će predstavnici Ministarstva, preduzeća javnog gradskog saobraćaja, kao i konsultantskih firmi koje već rade na planu restruktuiranja komunalnih preduzeća u Kantonu Sarajevo.\nMinistar Šteta je ovom prilikom informisao predstavnike “Gras”-a i o sredstvima koja su Nacrtom budžeta KS planirana za kapitalne projekte u segmentu javnog prijevoza uključujući i sredstva planirana za sufinansiranje 12 mjesečnih plata sa doprinosima uposlenicima.\nOvom prilikom, ministar je sa izvršnim direktorima “Gras”-a obišao pogone održavanja i remonta tramvaja i autobusa.\n> Novca ima, nedostajalo je projekata, ali sad imamo i to\n> U junu izmještanje autobuskog terminala iz sarajevske ulice Sutjeska\n> Osigurati taxi vozila za osobe sa invaliditetom\n> Rekonstrukcija cestovne infrastrukture u KS-u: Počinju radovi na dionici puta Babin Do-Šabići\n> Počela rekonstrukcija Velike aleje na Ilidži


Juve, Real i Barca zajednički udaraju na UEFA-u: Neodgovorno bi bilo u finansijskoj krizi napustiti našu misiju – Sport Centar Juve, Real i Barca zajednički udaraju na UEFA-u: Neodgovorno bi bilo u finansijskoj krizi napustiti našu misiju – Sport Centar\nUEFA je najavila sankcije za Real Madrid, Juventus i Barcelonu zbog činjenice da još nisu istupili iz Superlige, a sada je stigao i ‘kontranapad’ na krovnu kuću evropskog fudbala.\nU zajedničkom saopštenju za javnost, tri evropska i svjetska velikana su najavila kako će se Superliga kad-tad oformiti.\n“Klubovi osnivači primali su i i dalje primaju neprihvatljivi pritisak i prijetnje od strane trećih lica kako bi povukli predloženi projekat (prim.aut Superligu) i shodno tome odustali od svog prava da daju konkretne prijedloge kroz konstruktivni dijalog. To je nepodnošljivo sa pravne tačke i pravda je već sada na strani Superlige nalažući FIFA i UEFA da se uzdrže da preduzmu bilo kakvu akciju koja bi na bilo koji način mogla prejudicirati ovu inicijativu u toku njenog nastanka”, stoji u saopštenju i dodaje se:\n“Potpuno smo svjesni različitosti mišljenja povodom ideje Superlige, shodno tome, morali smo da razmislimo o razlozima koji do toga dovode. Spremni smo da preispitamo prvobitni predloženi pristup. Međutim, bili bismo krajnje neodgovorni, ako bismo, svjesni potreba i ekonomske krize fudbalskog sektora, napustili misiju pružanja efikasnih i održivih egzistencijalnih pitanja koja prijete fudbalskom sektoru”.\nKo vas je tjerao da dajete velike plate igračima pogotovo na Real mislim.Svaki obican igrač zaradjuje minimalno 100 hiljada sedmicno a ne zna nabacit loptu kako treba.Do 2010 se igrao fudbal a sad se samo vrte milioni.Nisu ludi da Vam to dozvole jer ce Vasa Superliga dokosuriti fudbal!!


Novi Sad, poseban i lep po mnogočemu, i ove godine biće u centru pažnje kada su u pitanju zimski sportovi.\nOvoga puta, oni će pokazati svoje najnovije trikove u elementu poznatom među borderima širom Evrope kao novosadski “Double Kink Rail”.\nOvaj gelender je izuzetno dugačak, zabavan ali i zahtevan, i sa svojih 17 metara, svakako premašuje dužinu prosečnog “street rail”-a, jedan je od najdužih na bilo kom evropskom gradskom snowboard i ski takmičenju. Vozačima svakako predstavlja veliki izazov, jer imaju zadatak da pobede “gvozdenu zver”.\n“Mogu slobodno da kažem da je onaj vozač koji dođe do kraja Spensovog rejla u bilo kom triku, zapravo, pobednik. Ovo je najduži “Double Kink Rail” u Evropi i svakako predstavlja veliki izazov za takmičare. Oni tako stiču reputaciju i poštovanje, a Novi Sad postaje mesto gde se ljubitelji ekstremnih sportova rado vraćaju”, rekao je novinar hrvatskog Jutarnjeg lista i snouborder Vid Barić.\nap vojvodina evropska prestonica kulture manifestacija Novi Sad omladinska prestonica evrope skijanje sneg snowboard spens zanimljivosti


Telefonski razgovor Bush - Putin o Iranu i Koreji - Klix.ba\nSvijet Telefonski razgovor Bush - Putin o Iranu i Koreji\nTelefonski razgovor Bush - Putin o Iranu i Koreji\n20.6.2006. u 11:22\nAmerički predsjednik George W. Bush i njegov ruski kolega Vladimir Putin su se u ponedjeljak u telefonskom razgovoru saglasili da trebaju ostati jedinstveni u stavovima o iranskom i sjevernokorejskom predmetu, saopćio je zvaničnik Bijele kuće.\n"Predsjednici Bush i Putin su se složili o važnosti jedinstvenih stavova u njihovim naporima da se zatraži od Irana da odustane od aktivnosti na obogaćivanju urana i da počnu pregovori o poticajnim mjerama", rekao je ovaj zvaničnik koji je želio ostati anoniman.\n"Predsjednici su također razmatrali mogućnost ispaljivanja sjevernokorejske dalekometne rakete i dogovorili se da i dalje kontaktiraju o tom pitanju", dodao je on.\nUime šest velikih sila - SAD-a, Rusije, Kine, Francuske, Velike Britanije i Njemačke, Evropska unija je dala rok Iranu do 29. juna da odgovori na ponudu o suradnji u razmjenu za prekid obogaćivanja urana, saopćili su diplomati iz Beča.\nIran je ponovio da odbija prekinuti aktivnosti na obogaćivanju urana, što je uvjet koji Zapad postavlja prije svakog pokretanja pregovora..\nWashington je također ocijenio da ispaljivanje raketa dugog dometa Sjeverne Koreje predstavlja "provokaciju". Ambasador SAD pri UN-u John Bolton je izjavio da će konsultirati svoje partnere iz Vijeća sigurnosti o eventualnim mjerama koje treba poduzeti u slučaju da Sjeverna Koreja pristupi ispaljivanju te rakete.


Međunarodni dan humanitarne organizacije SOS Dečija sela – NovostiDana.rs\nZa međunarodnu humanitarnu organizaciju SOS Dečija sela 23. jun je poseban dan, jer je toga dana rođen Dr. Hermann Gmeiner, idejni tvorac i osnivač ove organizacije koja pomaže više od 1.200.000 ljudi širom sveta.\nOn je postigao ono za šta bi većina ljudi rekla da je nemoguće, a nakon njegove smrti organizacija je nastavila da živi njegov moto i da pruža “Dom pun ljubavi za svako dete”.\nI SOS Dečija sela Srbija proslaviće ovaj poseban dan, 69-i rođendan organizacije, sa velikim entuzijazmom i to na nekoliko lokacija.\nU petak, 22. juna deca će biti u prilici da učestvuju u različitim događajima kao što su:\nkreativne aktivnosti za decu korisnike Centra za jačanje porodica na Novom Beogradu, Zemunu i Obrenovcu,\nkreativna radionica u parku Čair u 18:30h, koju će organizovati Program jačanja porodica „Putokaz“ iz Niša u saradnji sa Ustanovom „Dečiji centar“. Deca će biti u prilici da izrađuju crteže sa motivima karakterističnim za različite zemlje u kojima postoji ova organizacija,\nkulturno-umetnički program u SOS Dečijem selu Kraljevo, nakon koga će na Trgu Srpskih ratnika u Kraljevu, u terminu od 18:00 do 20:00 časova, “Super-autobus” izvesti svoj program za decu iz lokalne zajednice.\nkreativne aktivnosti i radionice za decu izbeglice i njihove porodice u svim prihvatnim centrima u kojima SOS Dečija sela rade na pružanju pomoći izbeglicama.


source.ba | Drage Sarajlije, nemojte ovo raditi!\nVeliki broj pješaka povrijeđen je ili je nastradao u sve češćim saobraćajnim nesrećama koje se dešavaju na ulicama Sarajeva.\nU većini navrata su krivi vozači, međutim veoma je mnogo slučajeva kada su krivi i pječaci, na način da svojim neodgovornim pretrčavanjem preko ceste, na mjestu na kojem nema pješačkog prijelaza, ugrožavaju sebe i sve ostale učesnike u saobraćaju.\nPodsjećaja radi, u periodu od janurara 2020. godine, pa da septembra iste godine, na području KS poginula su tri pješaka, dok je u nesrećama povrijeđeno 111 pješaka, od tog broja 29 pješaka je bilo teško povrijeđeno.\nKako su napisali u izvještaju MUP-a KS za ovaj vremenski period, pješacima koji su kršili saobraćajne propise uručeno je 1.148 prekršajnih naloga, a upozorena su 603 pješaka.\nKazna za pješake koji prelaze preko pješačkog prelaza kada je crveno svjetlo je 50 KM. Za prelazak mimo pješačkog prijelaza je 40 KM, a ukoliko se pješak nepropisno kreće van naselja, tada plaća 30 KM.\nKamera Source.ba portala bila je postavljena u sarajevskom naselju Stup, gdje se vrlo često dešavaju saobraćajne nesreće u kojima stradaju pješaci, a nerijetko su te povrede fatalne.\nŠta nam ostaje da vam savjetujemo: Ljudi, mislite na sebe i preostale učesnike u saobraćaju i nemojte pretrčavati cestu, posebno na dionici na kojoj se nešto brže vozi, pa vrlo često i vozači voze iznad dozvoljene brzine.\nTagovi: SaobracajUdesSarajevoMUP KSPjesaciNesrecaStup


Vodoinstalater Arena - vodoinstalateri za hitne intervencije 0-24h, preporuka, povoljno, cena\nVodoinstalater - vodoinstalaterske usluge Arena\nValjalo bi spomenuti da brojni vodoinstalaterski servisi, koji se nalaze u neposrednoj blizini Beogradske arene na Novom Beogradu nude zainteresovanima mogućnost izvršenja kako standardnih usluga, tako i pojedinih, koje se smatraju specifičnim.\nVodoinstalater - VODOINSTALATER NOVI BEOGRAD Arena\nPotpuno je u principu svejedno da li je klijent zainteresovan da vodoinstalater - vodoinstalaterske usluge Novi Beograd Arena ispuni njegov zahtev u stanu ili kući, odnosno stambenoj zgradi ili je neophodno da izabrani majstor bude angažovan u nekoj fabrici, to jest industrijskom postrojenju, hotelu ili restoranu, te ma kom drugom objektu, pošto ovi majstori mogu pružiti najkvalitetniju moguću uslugu u svakom slučaju.\nTrebalo bi izdvojiti iz ponude podatak da je dostupna usluga odgušenja kanalizacije na zahtev klijenata, a koja se vrši i mašinski i ručno, kao i mogućnost snimanja kanalizacionih cevi specijalnim mikro kamerama,pa kako bi dijagnostika bila što brža i bolja.\nIsto tako bi svaki vodoinstalater - vodoinstalaterske usluge Novi Beograd Arena trebalo da maksimalno profesionalno ispuni zahteve klijenata vezano za adaptaciju kupatila. Ne samo da majstori zaposleni u specijalizovanim vodoinstalaterskih servisima, koji su smešteni u tom delu Novog Beograda mogu da demontiraju stare sanitarije, te izvrše sve neophodne popravke na vodovodnom sistemu u konkretnom objektu, već isto tako mogu i da pristupe podziđivanju kade, ali i da pripreme podlogu kako bi bile postavljene nove pločice. Najbitnije da klijent precizno iznese sve zahteve, kako bi ponuda mogla da bude što bolje formirana.\nPravilo je da skoro svaki vodoinstalater - vodoinstalaterske usluge Novi Beograd Arena nudi mogućnost hitnih intervencija, a kada majstori izvršavaju zahteve klijenata i u dane vikenda, zatim u toku noći, to jest nakon završenog radnog vremena samog servisa, pa i u toku praznika. Ipak, svi koji su zainteresovani za hitne intervencije će dobiti informaciju i o naplati tih usluga, zato što ona podrazumeva nešto viši cenovnik nego što je uobičajen, odnosno posmatrano u odnosu na onaj koji se primenjuje kada se konkretne usluge vrše u toku radnog vremena specijalizovanog vodoinstalaterskog servisa.


Kod Mosta slobode poginuo motociklista iz Sremske Mitrovice - Ozon Media\nSremska Mitrovica – Policijska uprava u Novom Sadu saopštila je danas da je u sudaru motocikla i automobila, koji se dogodio u ponedeljak kod novosadskog Mosta slobode, poginuo Milan Đonlić (32) iz Sremske Mitrovice.\nVozeći motocikl, on se, na raskrsnici kod Kabelovog igrališta, sudario sa automobilom marke „BMV“, kojim je upravljao sedamnaestogodišnji Novosađanin.\nPolicija je o udesu dostavila izveštaj nadležnom tužilaštvu, a protiv maloletnog vozača podnela je krivičnu prijavu, jer je upravljao vozilom bez nadzora lica koje ima vozačku dozvolu najmanje pet godina, shodno Zakonu o bezbednosti saobraćaja na putevima.\nNesreća se dogodila nešto pre 16 sati, a okolnosti pod kojima se udes dogodio nisu saopštene, prenosi radio 021. Nagađa se da automobil nije stao na znak „stop“ kada se uključivao na glavni put i da je tada naleteo na „jamahu“. Automobil je udario i prošao kroz betonsku ogradu igrališta, a motor se potpuno raspao na nekoliko delova.\nAutomobilom je upravljao U. J. iz Novog Sada koji za mesec dana postaje punoletan, a vozio je sa probnom vozačkom dozvolom. Sa njim su bila još trojica mladića koji su ostali nepovređeni.\nSkup smeštaj turista u Sremskoj Mitrovici\nSređivanje ulica u Gradu


NATO donosi HITNU ODLUKU o Kosovu! Ako Albanci ovo urade, SLEDI ŽESTOKA INTERVENCIJA! | Web-Tribune.com\nHome / TEMA DANA / NATO donosi HITNU ODLUKU o Kosovu! Ako Albanci ovo urade, SLEDI ŽESTOKA INTERVENCIJA!\n17. oktobra 2018.\tTEMA DANA Leave a comment\nNeimenovani zvaničnik NATO izjavio je za Dojče vele na albanskom jeziku da će „Severnoatlantski savet razmotriti nivo obaveza na Kosovu“, ako prištinske institucije odluče o promeni mandata i strukturi Kosovskih bezbednosnih snaga.\nOne, međutim, kako je rekao, ne želi da spekuliše šta bi to „razmatranje uključivalo“.\n– Ne možemo da predvidimo odluke Severnoatlantskog saveta – rekao je isti izvor.\nInače, lažni kosovski parlament je za sutra zakazao sednicu na čijem dnevnom redu će se naći i tri vladina predloga zakona o transformaciji KBS u oružane snage.\nParlamentarna opozicija, koja je proteklih dana uglavnom bojkotovala sednice, najavila je svoj dolazak.\nIako predstavnici privremenih vlasti u Prištini transformaciju KBS najavljivali do kraja godine, lažni premijer Ramuš Haradinaj je ranije danas rekao da će se to dogoditi do kraja novembra.\n– Kosovske bezbednosne snage transformisaće se u vojsku do kraja narednog meseca, kada se planira drugo razmatranje predloga zakona u kosovskoj skupštini – izjavio je Haradinaj, prenela je Epoka e Re.\nOn je novinarima nakon sednice vlade, rekao da bi to trebalo da se dogodi nakon 20. novembra, posle glasanja o članstvu Prištine u Interpolu.\nPriština pokušava da u parlamentu usvoji set od tri zakona o transformaciji KBS u oružane snage.\nPitanje transformacije KBS je jedino pitanje koje ujedinjuje kosovsku vlast i opoziciju, a vladin predlog seta zakona ima za cilj da zaobiđe ustav, na čemu insistira međunarodna zajednica, i omogući transformaciju KBS bez saglasnosti Srba i drugih pripadnika manjinskih zajednica na Kosovu.\nPrevious VUČIĆ UPOZORAVA: Amerika pokušava opasne stvari! Ako Kosovo uđe u Interpol, desiće se dve stvari\nNext AMERIKANCI UBEĐENI DA POČINjE TREĆI SVETSKI RAT: VOJNICI OČEKUJU BORBE USKORO


Komunalni policajci dobijaju veća ovlašćenja\nPočetak/Društvo/Komunalni policajci dobijaju veća ovlašćenja\nNovim zakonom o komunalnoj policiji, komunalci bi trebalo da dobiju veća ovlašćenja. Zbog toga će grad Niš ustanoviti komisiju koja će biti zadužena za eventualne pritužbe građana na rad ove službe.\nSvako ko misli da mu je komunalni policajac povredio prava nepoštujući zakon, moćiće da uloži žalbu u roku od 30 dana.\n„U strahu da pojedinci ne pređu meru svoje nadležnosti i postupanja u zakonom utvrđenom postupku, zakonodavac je i ranije predvideo osnivanje ove komisije ali smo mi to sada dogovorili“ rekao je zamenik gradonačelnika Ljubivoje Slavković na sednici Gradskog veća.\nGrađani će moći da se žale načelniku Komunalne policije koji će žalbu predstaviti ostatku komisije. U ovom telu bi trebalo da budu i tri odbornika i predstavnik policije opšte nadležnosti.\n„Ovo telo će biti ustanovljeno posle sednice gradskog parlamenta“, dodao je Slavković.\nNovi Zakon o komunalnoj policiji je u skupštinskoj proceduri, a komunalce bi trebalo da ovlasti da, između ostalog, mogu da postupaju prema maloletnicima, rade u civilu, prikupljaju informacije od građana.\n„Promenom Zakona o javnom redu i miru već smo dobili nove nadležnosti, a novim matičnim zakonom i naša ovlašćenja će biti šira“, kaže za Niške Vesti portparol komunalne policije Milan Đorđević.\nIpak, ova komisija neće raspravljati o svakoj pritužbi. Ona bi trebalo da se bavi ozbiljnim primedbama koje se odnose na eventualno krivično delo koje bi komunalni policajac mogao da počini. U ostalim slučajevima, pritužbe građana rešavaće načelnik ove službe.\nGradsko veće komunalna policija Ljubivoje Slavković Milan Đorđević Zakon o javnom redu i miru Zakon o komunalnoj policiji


Kako je saopštila istraživač javnih politika u IA, Ana Đurnić, razlog tome je, primarno, slaba vidljivost rezultata rada ASK-a tokom prošle godine.\n"Naime, veliki broj odluka i mišljenja koje Agencija donosi nalazi se na njenoj Internet prezentaciji, ali ne postoje sistematizovani podaci o aktivnostima ASK-a koji bi omogućili uvid zainteresovanoj javnosti u to šta Agencija radi, kakvi su njeni rezultati i da li oni doprinose efikasnoj borbi protiv korupcije", ukazala je Đurnić.\nPreporuke su, kako je navela, u prvom redu, usmjerene na unapređenje kontrole imovinskih kartona javnih funkcionera i državnih službenika, a naročito na povećanje transparentnosti podataka o sprovedenim kontrolama.\n"Agenciji smo preporučili da informiše javnost o tome čije je imovinske kartone kontrolisala i da li je i kakve nepravilnosti utvrdila, za svakog funkcionera pojedinačno, imenom i prezimenom. Odnosno, smatramo da javnost treba da zna ko nije uredno prijavio prihode i imovinu i šta je Agencija po tom pitanju preduzela", rekla je Đurnić.\nOve podatke, smatra ona, treba objaviti po okončanju postupka koji se vodi pred Agencijom ili drugim organima nadležnim za procesuiranje ovakvih slučajeva po nalazima ASK-a.\n"Preporučili smo i da Agencija objavljuje podatke o kontrolama imovinskih kartona u kojima je provjeravala osnov sticanja imovine, odnosno tražila dodatna izjašnjenja i dokumentaciju od javnih funkcionera za imovinu koju posjeduju", navodi se u saopštenju.\nPreciznije – kome je Agencija tražila dodatna izjašnjenja i dokumentaciju, za koju pokretnost ili nepokretnost i da li je funkcioner uspio da "opravda" njeno posjedovanje.\n"Ukoliko nije, javnost treba to da zna, ali i da ima uvid u to šta je Agencija iz svoje nadležnosti u tom slučaju preduzela. Samo se ovako javni funkcioneri, ali i ASK čiji je zadatak da ih kontroliše, mogu pozvati na odgovornost pred građanima koji plaćaju njihov rad i funkcionisanje", ukazala je Đurnić.\nKako je navela, imajući u vidu ograničenje iz Zakona o sprječavanju korupcije ("Sl. list CG", br. 53/2014 - dalje: Zakon)koje onemogućava Agenciji da objavi odluke kojima se utvrđuje da javnih funkcioner nije povrijedio odredbe ovog Zakona, ASK-u je preporučeno da po takvim donijetim odlukama javnim funkcionerima traži saglasnost za objavljivanje odluka i objavi informaciju o tome kome je tražila saglasnost i ko joj je takvu saglasnost dao, a ko ne.\n"Smatramo da je ovo izuzetno važno s aspekta integriteta službenika koji kontrolišu imovinske kartone kao i cijele Agencije, ali i integriteta javnih funkcionera, naročito ako bi se naknadno utvrdilo da taj funkcioner jeste povrijedio odredbe Zakona", rekla je Đurnić.\nTakođe, dodala je ona, smatraju i da ne postoji razlog koji bi bilo kog javnog funkcionera opredijelio da sakrije dokument kojim se utvrđuje da su njegovi prihodi i imovina zakonito stečeni i uredno prijavljeni.\nOstale preporuke usmjerene su i na unapređenje zaštite zviždača, kontrole finansiranja političkih subjekata i jačanje integriteta u javnom sektoru.


Novi raspored rada lekara zbor rekonstrukcije - Zdravlje Vodič | Vaš vodič kroz zdravstveni sistem Srbije\nNovi raspored rada lekara zbor rekonstrukcije\nPostavljen temelj za nove ordinacije\nPacijentu ugradili stari stent!\nZdravstvena stanica „Liman IV“ pri Domu zdravlja “Novi Sad” će se u narednih godinu dana rekonstruisati, a zbog kompletne sanacije i adaptacije objekta svi medicinski timovi biće raspoređeni po drugim ambulantama. Radove finansira Kancelarija za upravljanje javnim ulaganjima Vlade Republike Srbije, a njihova ugovorena vrednost je 688,9 miliona dinara bez PDV, odnosno 826,7 miliona dinara sa PDV.\nBudući da je ovo prva rekonstrukcija ovog objekta od nastajanja, i da će podrazumevati preseljenje svih službi, u DZ „Novi Sad“ mole sugrađane za strpljenje i razumevanje.\nSve informacije o radu službi i lekara moći će da dobiju pozivom Call centra na 4879 000. Spisak svih lekara i objekata u kojima su dobili novi raspored pacijenti mogu pronaći na sajtu https://dzns.rs


Kampanja za život dostojan čoveka\nHelsinški odbor (HO) za ljudska prava u Srbiji počeo je u aprilu 2013.godine sa realizacijom projekta pod nazivom „Kampanja civilnog društva za efikasnu zaštitu osoba sa mentalnim smetnjama“, koji je finansijski podržala ambasada Kraljevine Norveške u Beogradu. Projekat se sprovodi u saradnji sa partnerskom organizacijom IAN (International Aid Network) i uz podršku Zaštitnika građana i NPM-a, Pokrajinskog ombudsmana, kao i Ministarstva zdravlja.\nProjekat je nastavak kontinuiranog delovanja HO na zaštiti ljudskih prava, posebno ugroženih grupa stanovništva. Kao prva lokalna nevladina organizacija koja se specijalizovala, između ostalog, za monitoring socijalnih ustanova i specijalnih psihijatrijskih bolnica, Helsinški odbor već godinama unazad ukazuje na neodrživost i neophodnost da se izvrši radikalna reforma sistema zdravstvene i socijalne zaštite. Promene koje treba započeti bez odlaganja, vezane su za zaštitu i podršku osoba sa mentalnim poteškoćama.\nImajući u vidu, pre svega, obavezu države da se predano posveti borbi protiv svih vidova diskriminacije i podizanju nivoa zaštite ljudskih prava, kao i činjenicu da će proces pregovora sa Evropskom unijom i mogućnost korišćenja predpristupnih fondova ojačati njene kapacitete, Helsinški odbor smatra da nema opravdanja da Srbija dalje odlaže početak deinstitucionalizacije.\nNaime, Strategija razvoja zaštite mentalnog zdravlja, usvojena 2007.godine, nije donela očekivane rezultate, a dugo pripreman Zakon o zaštiti lica sa mentalnim smetnjama usvojen je tek 2013. godine, uz velike primedbe dela stručne javnosti, Zaštitnika građana i organizacija civilnog društva. Po svemu sudeći, usvajanje zakona koji nije u skladu sa strategijom i principima razvoja službi za zaštitu mentalnog zdravlja u zajednici, izdejstvovale su jake interesne grupe, prvenstveno u oblasti zdravstva. Najveći otpor neophodnoj reformi u lečenju osoba sa mentalnim smetnjama pružaju, očekivano, psihijatri i drugi medicinski stručnjaci, ali ne treba zanemariti ni ostale otežavajuće faktore – neznanje među visoko obrazovanim kadrovima svih profila, nespremnost države da transformiše psihijatrijske i druge ustanove u službe koje pružaju individualizovane usluge u zajednici, predrasude i stereotipe među stanovništvom, ekonomska ograničenja i finansijske izazove itd.\nProjekat „Kampanja civilnog društva za efikasnu zaštitu osoba sa mentalnim poremećajima“ ima za cilj da podstakne i pomogne uspostavljanje Centara za mentalno zdravlje širom Srbije, smanjivanje broja korisnika/pacijenata u socijalnim i zdravstvenim ustanovama i njihovo postepeno zatvaranje ili transformaciju, izmenu postojećih i usvajanje novih propisa u različitim oblastima, koji će obezbediti odgovarajući pravni okvir za sistemsku zaštitu ljudskih prava osoba sa mentalnim poteškoćama, okupljanje i zajedničko delovanje organizacija civilnog društva, kampanju za podršku javnosti itd.\nU prvim mesecima realizacije projekta formirana je radna grupa u čijem radu učestvuju, pored HO i IAN-a, i predstavnici brojnih organizacija i institucija (Zaštitnik građana, Pokrajinski ombudsman, OEBS, Evropska komisija u Srbiji, UNDP, Caritas, Ministarstvo zdravlja, Ministarstvo rada, zapošljavanja i socijalne politike, MDRI, Beogradski centar za ljudska prava, YUCOM, udruženja korisnika psihijatrijskih usluga...). Ovo neformalno telo je otvoreno za sve organizacije koje se bave zaštitom prava i unapređivanjem položaja osoba sa mentalnim smetnjama, a na svojim sastancima razmatra pitanja koja su, neposredno ili posredno, u vezi sa reformom ustanova i deinstitucionalizacijom. Radna grupa takođe analizira izveštaje stručnog tima iz poseta psihijatrijskim bolnicama, ali i sve druge informacije koje se odnose na korisnike/pacijente sa psihijatrijskim dijagnozama, stručni kadar, zakonsku regulativu, inicijative i rešenja u okviru resornih ministarstava, dobru praksu iz drugih država itd.\nZa potrebe projekta formiran je i stručni tim, koji je do kraja 2013. obišao svih pet velikih specijalnih psihijatrijskih bolnica – SPB “Kovin” u Kovinu, SPB “Dr Slavoljub Bakalović” u Vršcu, SPB “Sveti Vračevi” u Novom Kneževcu, SPB “Gornja Toponica” u blizini Niša i SPB ”Dr Laza Lazarević” u Beogradu.\nStručni tim je uočio da u svim bolnicama postoje pojedinci koji su dobro upućeni u karakter promena koje bi trebalo da se sprovedu u psihijatriji, a naročito je ohrabrujuće da je među njima mnogo mladih profesionalaca. Na žalost, činjenica je da postoji i veliki otpor starijih kolega, koji su prilično isključivi u stavu da su bolničko lečenje i institucionalno zbrinjavanje jedini adekvatni vid pomoći za većinu pacijenata i korisnika. Primetno je, takođe, da se takav stav često zasniva na neznanju, tačnije, na nepoznavanju savremenih metoda u lečenju, ali i na praksi koju su zaposleni ustanovili prema sopstvenim, a ne prema potrebama onih o kojima bi trebalo da brinu. Stoga ne čudi i dalje dominantan farmakološki pristup koji, uz neopravdanu primenu mera prinude, često vodi do ozbiljnog kršenja ljudskih prava. Paternalistički odnos prema osobama sa mentalnim smetnjama, umesto individualnog tretmana koji bi jačao njihove kapacitete, prisutan je među većinom osoblja, a zajedno su subjekti raširene stigmatizacije i marginalizacije u društvu.\nTokom poseta, posebna pažnja je posvećena sagledavanju aktuelnog stanja i potreba u cilju formulisanja preporuka i neophodnih preduslova za postepeno ukidanje azilarnih ustanova i početak procesa održive deinstitucionalizacije. Rasterećenje bolničkih kapaciteta uz istovremeno otvaranje “community based” centara, ukoliko se dobro osmisli i profesionalno sprovede, omogućiće neuporedivo bolje uslove za lečenje pacijenata, ali i rad postojećih i zapošljavanje novih stručnjaka. Neke bolnice su već preduzele određene korake u tom smeru, a na državi je sada da podrži njihove napore i u potpunosti obezbedi uslove za efikasan i održiv sistem usluga u zajednici.\nIzveštaji o monitoringu navedenih bolnica, sa odgovarajućim preporukama, biće na kraju projekta predstavljeni resornom ministarstvu i distribuirani svim ustanovama u kojima su smeštene osobe sa mentalnim smetnjama, kao i svim organizacijama koje se bave ovom problematikom.\nU okviru projekta, grupa koju su činili po jedan psihijatar iz svake od pomenutih bolnica, predstavnik HO i IAN-a, boravila je krajem decembra u studijskoj poseti Centru za mentalno zdravlje „Franco Basaglia“ u Trstu. Prethodno je HO organizovao i posetu predstavnika nekoliko socijalnih ustanova Holandiji, a oba putovanja su imala za cilj da se stručnjaci koji rade u ustanovama u Srbiji, upoznaju sa drugačijim modelima organizovanja zdravstvene i socijalne službe i savremenim pristupom u lečenju osoba sa mentalnim smetnjama. U Beogradu je organizovana i dvodnevna profesionalna konferencija pod nazivom „Saradnja civilnog društva i države u procesu deinstitucionalizacije“, na kojoj su učestvovali predstavnici državnih institucija, zdravstvenih i socijalnih ustanova, udruženja korisnika psihijatrijskih usluga, međunarodnih i domaćih nevladinih organizacija, kao i stručnjaci iz oblasti psihijatrije, prava, psihologije, socijalne zaštite itd.\nHelsinški odbor je predvideo da projekat „Kampanja civilnog društva za efikasnu zaštitu osoba sa mentalnim smetnjama“ traje tri godine, za koje vreme bi svi akteri civilnog društva, zajedno sa državom i ustanovama, trebalo da stvore sve neophodne preduslove za funkcionisanje sistema vaninstitucionalnih usluga i lečenje osoba sa mentalnim poteškoćama u zajednici.


Besplatan vebinar Karijernog centra za studente i diplomce\nVebinar LinkedIn kao alat za vašu prezentaciju i uspešno traženje posla je namenjen svima koji žele da steknu znanja za vešto traženje novog posla, i koji žele da efikasno koriste i društvene mreže.\nNa DOBA Fakultetu zajedno sa partnerskim institucijama izvodimo čak dva micro master programa\nNa Dobi i u ovim vanrednim vremenima studije i svi projekti teku bez prekida i smetnji, a istovremeno se odvija proces pridobijanja kandidata za drugi šestomesečni micro master program, na temu digitalnog komuniciranja i marketinga.\nStudenti DOBA Fakulteta već drugi put sarađivali sa Istarskim Toplicama\nNa DOBA Fakultetu studenti već tokom online studija dobijaju primenjivo znanje, takvo, koje proizilazi iz svakodnevnih primera dobre prakse, neposredno sa tržišta rada, i koje takođe mogu odmah da upotrebe u svom poslu.\nProlećni susret udruženja Businet\nOvoga puta su na virtualnom susretu Spring Workshop učestvovali i predstavnici DOBA Fakulteta, koji jedini u Sloveniji i JI Evropi ima dve međunarodne akreditacije online studija.\nDavid Taylor (Businet) o virtuelnom projektu Hack the Waste 2020.\nDavid Taylor je generalni direktor mreže Businet, mreže visokoškolskih ustanova, u koju je takođe uključen i DOBA Fakultet. Njegova uloga u međunarodnom virtuelnom hackathonu Hack the Waste 2020. je bila predsedavanje žirijem stručnjaka, koji su pratili ...


PLZENj - Američki državni sekretar Majk Pompeo upozorio je u češkom gradu Plzenju da jačanje autoritarizma u Rusiji, Kini i Iranu ugrožava slobode širom sveta. Na početku turneje po Srednjoj i Istočnoj Evropi, Pompeo je odao počast američkim vojnicima koji su 1945. godine oslobodili zapadne oblasti Čehoslovačke od fašističke okupacije. Kod spomenika „Hvala Ameriko” na zapadu Češke, Pompeo je pozvao na kontinuiran oprez u cilju zaštite demokratskih vrednosti, ali nije pomenuo nemire i urušavanje demokratije u susednoj Belorusiji posle predsedničkih izbora u nedelju. „Važno je imati na umu, čak i kada slavimo, da ostaje još posla jer je autoritarizam još živ u Pekingu, Moskvi i Teheranu”, rekao je Pompeo kod spomenika, prenosi Beta. On će se sutra u Pragu sresti s najvišim češkim\n09.08.2020 u 19:08\nPEKING – Ukupna dužina kineske železničke mreže iznosi 141.400 kilometara, od čega su 36.000 kilometara pruge za velike brzine, saopštila je Kineska železnička korporacija, prenosi Tanjug. Kina je u julu uložila 67,1 milijardu juana , odnosno oko 9,67 milijardi američkih dolara u železničku infrastrukturu, što je rast za 3,6 odsto u odnosu na jul prošle godine, navela je Kineska železnička korporacija. Investicije u velike i srednje železničke projekte dostigle su 49,9 milijardi juana u julu, što je rast od 11,3 odsto, prenosi CRI. Više od 1.310 kilometara novih železničkih linija je pušteno u rad za sedam meseci ove godine, uključujući 733 kilometara pruga za velike brzine, navodi se u saopštenju.\nPEKING – Lokalne vlasti u gradu Bajan Nuru u kineskoj provinciji Unutrašnja Mongolija, izdale su upozorenje nakon što je preminuo pacijent kod kojeg je dijagnostikovana bubonska kuga. Oboljevanja od kuge u Kini nisu nesvakidašnja, iako je širenje ove zarazne bolesti veoma retko u poslednje vreme. U periodu od 2009. do 2018. godine u Kini je registrovano ukupno 26 slučajeva, od kojih 11 sa smrtnim ishodom, izveštava Rojters. Slučaj koji je danas objavljen u provinciji Unutrašnja Mongolija je drugi smrtni slučaj od kuge ovog meseca, javlja Tanjug. Lokalne vlasti su saopštile da su na celom području gde su živeli preminuli pacijenti uvele vanredno stanje i odredile karantin za sedmoro ljudi koji su bili bliski kontakti dvojice zaraženih.\nAmerički predsednik Donald Tramp ostvario je obećanje da će zabraniti kinesku aplikaciju „Tiktok”. Potpisao je izvršnu uredbu kojom je američkim firmama i građanima zabranio svaku transakciju s njenom matičnom kompanijom „Bajtdens”. Istovremeno je zadao udarac mnogo ozbiljnijem kineskom tehnološkom igraču, kompaniji „Tensent”, zabranivši drugom uredbom transakcije s njegovom aplikacijom „Vičet”. Kineski provladini mediji ocenjuju da je Trampov udar na najbolje kineske kompanije ravan pljački i da je on moderni pirat. Kinesko Ministarstvo spoljnih poslova je opisalo uredbe kao „ogoljeni hegemonistički čin”, rekavši da SAD pod izgovorom da brinu za nacionalnu bezbednost zlopotrebljavaju moć da neopravdano unište važna preduzeća. Vest je izazvala pad akcija „Tensenta”, obarajući mu


zastava Rusija Srpska Banjaluka\nOvako piše ruska novinarka Svetlana Guseva, koja živi u Srbiji i poznaje ovdašnje prilike, u autorskom tekstu objavljenom na portalu Lenta.ru u kome je analizairala pitanje rusko-srpskog bratstva, kao i da li je ta ideja uopšte živa.\nDelove njenog teksta, koji se odnose na relacije ova dva naroda, prenosimo u nastavku.\nRUSKI ANALITIČAR: Evo zašto Srbiju guši čelični zagrljaj Rusije i koji je TEŽAK IZBOR STAVLJEN PRED VUČIĆA\nSrbi ne uče ruski jezik kao nekad\nOna se osvrnula na to da "Srbija kao zemlja ima prilično veliku grupu rusofila", što je povezala sa pismom koje delimo mi i Rusi.\nUpravo pismo i zapravo jezik autorka teksta koristi da bi ilustrovala koliko su se promenili odnosi Srbije i Rusije: u sovjetskim vremenima, navodi, učenje ruskog bilo je obavezno u Jugoslaviji, dok je u modernoj Srbiji, interesovanje opalo.\n"Sada, nažalost, u najvećem metropolitskom području, što je Novi Beograd, sa oko pola miliona stanovnika, samo u jednoj školi se proučava ruski, i to od petog razreda. Ruski je izgubio vodeću poziciju među stranim jezicima u Srbiji", navodi Gusova.\nMeđutim, krivicu za takvo stanje dodeljuje Rusima, jer smatra da se ne trude dovoljno koliko i Amerikanci kako bi plasirali svoju kulturu.\nPotreban je novi pristup da bi se povratilo “tržište” u Srbiji, smatra ona.\n- Jedino ko održava vezu sa ruskom kulturom jesu "stariji rusofili", koji uživaju u ruskoj klasičnoj književnosti, horovima, baletu, muzici... - dodaje.\nPRVO GURANJE, PA UDARAC U GLAVU Ovako je izgledalo hapšenje Rusa iz UNMIK-a na severu Kosova (VIDEO)\nS druge strane, navodi da je sa mlađima situacija mnogo drugačija. Kaže, njima su daleko bliži "Diznijevi crtani filmovi" nego bilo šta što stiže iz ruske produkcije. Smatra i da je to tako upravo zato što ruska kultura nije više toliko prisutna i vidljiva u svakodnevnom životu u Srbiji.\n"Kosovo i majka Rusija"\nDrugi deo njene priče o iščezavanju ideje "majke Rusije" u Srbiji tiče se politike i pre svega - Kosova. Autorka napominje da je potrebno imati uvid u političku situaciju i stanje na Kosovu, da bi se razumelo koja je uloga Rusije u onome što se dešava.\nMihail Krasnoščenkov, pripadnik UMNIKA\nOna ističe poziciju Rusije, koja ne priznaje nezavisnost Kosova i pruža podršku Srbije.\nKonstatuje, međutim, da su sve češće politčke poruke koje govore o tome da je Kosovo izgubljeno.\n- Pitanje nezavisnosti Kosova je uslov za ulazak Srbije u EU. U tom kontekstu treba uzeti u obzir stav srpskog naroda prema Rusiji - piše Guseva dodajući da pozicija samog naroda prešla od stava da je Rusija "majka" do toga da razmišljaju kako su podrška i uticaj Moskve oslabili.\nKosovo u stranu, ona ukazuje da se ljudi u Srbiju i u relanom životu sve više okreću Zapadu.\n"Zbog teške ekonomske situacije, mladi napuštaju zemlju u nadi da će naći posao u Evropskoj uniji, Sjedinjenim Državama ili Kanadi " navodi ona.\nDeo stanovništva, kaže, i dalje podržava Rusiju, ali da i sve više njih razume da nije relano očekivati neku pomoć od Moske.\nRazlog nalazi i u tome što su, "političari radikalno, za 180 stepeni, promenili svoju poziciju".\n- Političke prilike u Srbiji zavise od Zapada, kako od Evropske unije, tako i od Amerike - navodi i pojašnjava da političari ukazuje na dobre odnose sa Rusijom i Kinom, da postoje bratski ugovori sa Pekingom, kao i ruske firme koje posluju u Srbiji - ali da je sve to ipak u drugom planu.\n"Međutim, u stvarnosti, reči o 'bratstvu dva naroda' nisu potvrđene konkretnim projektima ili rezultatima saradnje, a glavna politika Srbije sada je želja za evropskim integracijama. U toku su preliminarni pregovori o ovoj temi, a zakonodavstvo se prilagođava EU".\nSrpski i ruski predsednik\nKako Srbi vide Rusiju\nAutorka iznosi i svoj sud o tome kako ljudi u Srbiji doživljavaju Rusiju.\n- Preovlađujuće je mišljenje da je Rusija zabrinuta zbog svojih ekonomskih i geopolitičkih problema - američkih i evropskih sankcija, situacije u Ukrajini i Siriji, da Rusija sada nema ekonomsku moć, političke i vojne sposobnosti da ozbiljnije utiče na događaje na Balkanu uopšte i u Srbiji posebno. Ljudska očekivanja nestaju".\nNa kraju, autorka naglašava da se odnosi između Srbije i Rusije jesu poboljšali, ali da se za to vreme previše toga promenilo.\n- Jugoslavija se raspala, Kosovo je odvedeno iz Srbije. Zemlje u okruženju su ili već članice NATO-a i EU, ili su kandidati za članstvo. A nova vlada u Beogradu takođe prati put evropskih integracija. To je današnja realnost. 'Majka Rusija' je prošlost", zaključuje Guseva.


Besplatni udžbenici – Udruženje RODITELJ\nby Roditelj 25/03/2011 06/05/2011 6 17\nBesplatne udžbenike (na korišćenje) od ove godine dobijaće i učenici trećih razreda osnovne škole, a u Beogradu svi osnovci – glavne su “vesti” sa debate “Kome smetaju besplatni udžbenici“, održane u organizaciji Demokratskog političkog foruma i fondacije “Fridrih Ebart”.\nIdeja o projektu pokrenuta je pre tri godine, kada smo takođe učestvovali na debati o besplatnim knjigama. Predstavnici Udruženja RODITELJ, prisustvovali su i ovoj debati i učestvovali u raspravi, pa želimo da detaljno izvestimo roditelje o svemu što smo tamo čuli.\nUtisak je da su za projekat besplatnih udžbenika svi – od vlasti, preko nastavnika, roditelja, nevladinih organizacija i izdavača. Ali, o tome kako ovaj projekat treba da se sprovodi, kao i o načinima kako da se reše mnogobrojni problemi, mišljenja su veoma suprostavljenja, a naš utisak, kao civilnog sektora je, da ne postoji dobra volja ministarstva da prihvati konkretne primedbe i predloge upućene ovom ambicioznom državnom projektu.\nNa početku debate, okupljenima, kojih je bilo gotovo 60 (plus brojni novinari) obratio se Dragoljub Mićunović, predsednik Demokratskog političkog foruma, čijaje u stvari ideja projekat Besplatnih udžbenika. Podsetio je da imamo ustavnu obavezu da država dodeljuje besplatne udžbenike za osnovnu školu, jer u Ustavu piše da je “osnovnoškolsko obrazovanje besplatno”.\nMinistar obrazovanja Žarko Obradović se pohvalio da je do sada besplatne udžbenike dobio 147.921 učenik u Srbiji. On je naglasio da je taj projekat dobar i da ministarstvo od njega neće odustati i da ostaju pri svome da će se knjige koristiti tri generacije. On se osvrnuo i na kritike koje dolaze od pojedinih izdavača i stručne javnosti, da je razdvajanje udžbenika i radnih svezaka loše i da će uticati na kvalitet nastave, naglasivši da je “to na vreme rečeno izdavačima” i da ovaj projekat očigledno nekome smeta iako je “Srbija socijalno odgovorna država i da će obezbediti besplatne udžbenike”.\nGradonačelnik Dragan Đilas je najavio da će grad Beograd umesto postupnog uvođenja, već od ovog septembra obezbediti besplatne knjige za sve beogradske osnovce, njih oko 120.000. On je naglasio da su u tu svrhu već planirali 100 miliona dinara u gradskom budžetu, a da će, ako to ne bude dovoljno, uzeti i kredit!\nOn je dodao i da je plan da uskoro đaci imaju dve vrste knjiga, one nose kući i one koji ostaju u školi, pa će na taj način torba biti lakša. Takođe je rekao da ne vidi u čemu je problem da deca uče iz polovnih knjiga jer je to i njegova generacija radila.\nOsim beogradskih osnovaca, kao “socijalno odgovorne” lokalne samouprave pomenute su Jagodina, Čačak i pokrajina Vojvodina, koje su izdvjalae novac za besplatne udžbenike za decu na svojoj teritoriji, a pozvali su i ostale lokalne samouprave da se izjasne.\nŽustra debata, bez konkretnih zaključaka\nProfesor Ivan Ivić jedan od najvećih stručnjaka u ovoj oblasti i autor knjige “Vodič za dobar udžbenik” – “Biblije” za idavače udžbenika, bio je veoma jasan iznoseći primedbe vezane za projekat – od kojih se većina poklapa sa stavom Udruženja RODITELJ – a to je da je sjajno da svi učenici dobiju besplatne udžbenike, ali da ako država ne može to da obezbedi, da je bolje takve knjige dodeliti samo jasno definisanim kategorijama siromašnih porodica, što bi omogućilo da deci iz tih porodica budu obezbeđene knjige za sve razrede.\nIvić je kritikovao i rešenje po kojem su učenici obavezni da vrate udžbenike na kraju školske godine, čime je, kako je naveo, „đacima onemogućeno da aktivno rade na knjizi“. Tako]e, stav je profesora Ivića da razdvajanje udžbenika na radne i neradne neće uticati na poboljšanje kvaliteta školskih knjiga.\nSličnog mišljenja je i Ana Pešikan, takođe jedna od autora pomenutog priručnika, koja je naglasila da besplatni udžbenici ne smeju biti n štetu kvaliteta udžbenika i nastave, a da se to ovde može dogoditi.\nGordana Knežević Orlić, direktorka izdavačke kuće “Klett”, je istakla da ministarstvo nigde nije objavilo projekat, da se ne zna ko su njegovi autori i šta sve taj projekat sadrži. Takođe, da se zahtevi da se razdvoje knjiga i radna sveska u roku od tri meseca ne samo neozbiljni, već da se na taj način krši Zakon o javnim nabavkama, kao i Pravilnik o izdavanju udžbenika koji je isto to ministarstvo donelo.\nAngelina Radulović iz Udruženja RODITELJ je rekla da ovakva mera mnogim roditeljima neće značiti ništa, jer će oni, da bi decu poštedeli stresa zbog zabrane pisanja i aktivnog korišćenja udžbenika svakako kupiti komplet knjiga, pa se postavlja pitanje zašto se tako troše pare koje mogu na bolji način da se upotrebe.\nIako podržavamo ideju dodele besplatnih udžbenika, nikako kao roditelji ne želimo da to ide na uštrb dece i kvaliteta nastave, jer onda dolazimo u apsurdnu situaciju da novac umesto za idžbenike dajemo za privatne časove čak i za decu u mlađim razredima osnovne škole. Čini se da se vodi računa o političkim interesima ministarstva, o interesima nastavnika, izdavača, samo o tome šta je realno za decu bolje NIKO ne brine.\nPominje se Slovenija kao primer dobre prakse, čiji “model” mi prepisujemo, a “zaboravlja se” da je tamo posle 10 godina eksperimentisanja sa ovakvim načinom dodele udžbenika na kraju rezultat đaka na testu znanja – PISA testu znatno lošiji i da oni polako napuštaju taj model.\nOpšti utisak sa debate je da je većina učesnika iznela veoma realne i trazumne primedbe na projekat koji u globalu podržava i smatra dobrim.\n– Da država u ovom momentu ne može da obezbedi besplatne udžbenike za sve, te da je bolje da onda obezbedi za SVE UGROŽENE kategorije, sa manje više sličnim novcem.\n– Na tu primedbu predstavnici vlasti su odgovorili da bi to bila politička diskriminacija dece (a kao kontraargument tome da je i plaćanje knjiga svim osnovcima samo u Beogradu takodje diskriminacija i daleko od pojma socijalne pravde koju zagovaraju).\n– Da se razdvajanjem udbženika i radnih svezaka radi uštede države, vraćamo unazad u nastavnom smislu i da se gubi mogućnost da deca aktivno koriste udžbenik\n– Da je vraćanje knjiga vrlo problematično – jer je teško da se očuvaju 3 godine, da su deca pod stresom, a i nastavnici zbog pritiska da se “knjiga ne dira”, da se postavlja pitanje kako će deca obnavljati gradivo iz prethodnih razreda, kako će spremati malu maturu i sl…\n– Da ogroman broj škola nema toplu vodu, lopte, didaktički materijal i da bi to bilo stvarno ulaganje u obrazovanje, jer su udbženici samo jedan mali njegov deo\n– Da se ne znaju jasni kriterijumi u kom slučaju se knjiga smatra oštećenom i ko to onda plaća – roditelji ili država?\n– Da se ne sme koristiti termin besplatni Udžbenici, već besplatno korišćenje udžbenika\nAli, posle čitave diskusije, čini se da ministarstvo nema nameru da uvaži primedbe i da nastavlja po svom, sa svojim idejama, bez uvažavanja barem onih primedbi koje su na mestu i koje se mogu uvrstiti u projekat. Pitanje je samo U ČIJEM JE TO INTERESU?\nKako su mediji izvestili o debati\nStav jednog od sindikata u prosveti\nDragi roditelji, recite nam svoje mišljenje, veoma nas zanima, kakva rešenja bi po vama, bila najbolja?\nAna Pešikanbesplatni udžbenicidebataDragan ĐilasDragoljub Mićunovićinteraktivno učenjeosnovna školaŽarko Obradović


Letovanje – Minos Travel\nU jednoj od centralnih uličica Potosa na samo 50 m od prelepe peščane plaže nalazi se ljupka vila Eleni. Svojim kvalitetno uredjenim studijima sa kompletno opremljenim kuhinjama, TV-om, klima uredjajem (5 eur-a/dan), kupatilom sa TWC-om i terasama sa garnituricama za sedenje, zadovoljiće sve ono što očekujete od smeštaja na godišnjem ...\nOlympic Beach je malo, mirno mesto, opasano parkom punim zelenila, udaljeno od Soluna 70 km, i samo 6 km od velikog trgovačkog centra Katerinia. Široka peščana plaža duga 2.5 km, koja se pruža sve do Paralije, idealna je za sve koji ne vole gužvu, a sa druge strane, mogućnost da ...\nLokacija: Nalazi se u novom, severnom delu Paralije, nedaleko od novoizgrađenih sportskih terena, a od centralne ulice Paralije udaljena je oko 400 metara, dok je širi peščani deo plaže na udaljenosti od 270 metara. Vila poseduje besplatan parking. Opis: Vila sagrađena 2008. godine. Sve smeštajne jedinice opremljene su kuhinjskim delom ...


Dan online - Politika: Crna Gora zaslužuje da postane članica EU - 2019-09-18\nPolitika AMBASADOR GRČKE U OPROŠTAJNOJ POSJETI NAJVIŠIM CRNOGORSKIM ZVANIČNICIMA PORUČIO Crna Gora zaslužuje da postane članica EU\nEvropska unija (EU) je jedini put za države zapadnog Balkana, bez kojih Evropa neće biti potpuno integrisana, ocijenio je odlazeći ambasador Grčke u Podgorici Sotirios Atanasiju na oproštajnom sastanku sa predsjednikom Crne Gore Milom Đukanovićem. On je ocijenio da je Crna Gora napravila ogroman napredak na ekonomskom planu, ali i u oblasti vladavine prava, i da je predvodnik u procesu integracija.\nOn je naglasio da je EU jedini put za zemlje Zabadnog Balkana bez kojih Evropa neće biti potpuno integrisana.\nĐukanović je, kako je saopšteno iz njegovog kabineta, zahvalio Grčkoj za kontinuiranu podršku Crnoj Gori i regionu zapadnog Balkana u procesu integracija, visoko cijeneći što Grčka pravilno razumije sudbonosnu važnost integracije za stabilnost i perspektivu regiona, ali i cijele Evrope. On je istakaoda puna integracija ostaje suštinsko pitanje.\n– Stabilnost i dinamičan ekonomski razvoj direktno su zavisni od brzine integracije – naveo je Đukanović.\nNa sastanku premijera Duška Markovića i grčkog ambasadora ocijenjeno je da Crna Gora i Grčka imaju odlične političke bilateralne odnose, a da je solidnu ekonomsku saradnju potrebno dodatno osnažiti.\nNa sastanku je konstatovano da bi bolja avio-povezanost dala dodatan impuls snažnijoj ekonomskoj saradnji. – U tom kontekstu, kao pozitivna je ocijenjena odluka Vlade da valorizuje aerodrome i na taj način obezbijedi unapređenje infrastrukure, ali i bolju avio-dostupnost – saopšteno je nakon sastanka.\nAmbasador Atanasiju juče se sastao i sa predsjednikom Skupštine Ivanom Brajovićem.


Dr SNEŽANA TOMIĆ: Prvih HILJADU dana života KLJUČNI za naše zdravlje (VIDEO)\nAutor: Glas javnosti 30.04.2022. u 16:46\nPrimarijus dr Snežana Tomić, pedijatar, je gostujući u emisiji Glas zdravlja objasnila šta sve utiče na formiranje mikrobiote.\nNaime, prema njenim rečima, prvih 1.000 dana života je su ključni za naše opšte zdravlje.\nDoktorka je sa tim u vezi objasnila zašto je prirodni porođaj korisniji za dete od carskog reza.\nKao prvu liniju odbrane od štetnih bakterija doktorka je navela mikrobiotu usta, a potom objasnila šta utiče na stvaranje mikrobiote debelog creva a šta utiče na vaginalnu mikrobiotu. Kada kvalitet mikrobiote počinje da se narušava i kako ga popraviti saznajte u emisiji Glas zdravlja.\nvideoživotglas zdravljapedijatarglas životadr snežana tomić


Osama bin Laden poziva Somalijce na pobunu\nLider terorističke organizacije al-Kaida, Osama bin Laden pozvao je Somalijce da svrgnu svog novog predsednika, Šeika Šarifa Ahmeda sa vlasti, obraćajući im se u snimljenoj poruci pod nazivom "Borite se šampioni Somalije".\nPredsednika Ahmeda "plaćaju neprijatelji" al- Kaide, rekao je bin Laden u poruci koja traje 11 i po minuta, a koja je u četvrtak postavljena na vebsajtove ekstremističkih organizacija povezanih sa al-Kaidom.\nPredsednik Somalije, umereni islamista, izabran je u januaru posle mirovnog dogovora prethodne vlade i islamističkih opozicionih grupa. Njegova vlada planira da postavi islamističke zakone kao temelje somalijskog pravnog sistema kako bi umirila ekstremne islamiste, koji se još uvek bore protiv aktuelne vlasti. Somalijski političar, Mohamed Amin Osman je za Glas Amerike rekao da bi bin Ladenov poziv na svrgavanje predsednika mogao da razgnevi mnoge Somalijce umorne od rata.\nPobunjeničke grupe kao što je al-Šabab, koja se više od dve godine bori sa vlastima, kontrolišu većinu područja južne i centralne Somalije. Lideri al-Šababa ne priznaju novog predsednika i nastavljaju obračune sa vladinim snagama i mirovnim vojnicima Afričke unije.\nPolitička situacija u Somaliji je nestabilna još od 1991. godine kada je posle državnog udara, predsednik Mohamed Sijad Bare svrgnut sa vlasti.


Predstavljamo vam pregled cena kuća u Srbiji po gradovima - Vesti\nBum koji vlada na tržištu nekretnina u gotovo svim gradovima Srbije, nije zaobišao ni ponudu na tržištu kuća, čija je prednost ne samo veći prostor, već se često posmatra i kao idealna nekretnina na čijem mestu se mogu zidati novi stambeni objekti.\nU zavisnosti od grada u kojem živite ili želite da investirate u nekretnine, u Srbiji se cene po kvadratnom metru kuća znatno razlikuju. Takođe, treba uzeti u obzir i da li ste se odlučili za centar nekog od većih gradova ili za periferiju.\nPrema oglašivačima na sajtu Nekretnine.rs, pronašli smo najniže cene kvadrata kuće u Srbiji, gledano po lokacijama centar i periferija u 12 najvećih srpskih gradova. Najveći raspon cena, nalazi se u Beogradu, gde je zabeležena najviša cena kvadratnog metra, dok se najjeftiniji kvadrat na periferiji, nalazi u Nišu.\nU užem centru grada, najniža cena kvadrata kuće u Beogradu iznosi 1.200 evra. Na periferiji, kvadrat kuće se može naći već od 90 evra, koliko je potrebno izdvojiti za najnižu cenu kvadratnog metra kuće na obodu grada.\nKada su u pitanju kuće na prodaju u Novom Sadu, najniža cena nekretnine u centru grada, iznosi 858 evra po kvadratnom metru. Nešto povoljnija situacija je na periferiji, gde je za najnižu cenu kvadrata kuće potrebno izdvojiti 180 evra.\nZa najnižu cenu kvadrata kuće u centru Niša, potrebno je izdvojiti 357 evra po kvadratnom metru. Na obodu grada je potrebno izdvojiti nešto preko 66 evra po kvadratnom metru kuće u Nišu.\nNajniža cena po kvadratnom metru se može naći već od 349,5 evra. Na periferiji je potrebno izdvojiti 90 evra po metru kvadratnom za kuće u Kragujevcu.\nCena kvadrata kuće u centru Subotice, kreće se od 312,5 evra. Van centra, potrebno je izdvojiti skoro 230 evra.\nCene kuća u Leskovcu se kreću na sledeći način - U centru je najniža cena kvadratnog metra nekretnine 350 evra, dok je na periferiji grada, potrebno izdvojiti 188 evra, koliko iznosi najniža cena kvadrata kuće u ovom gradu.\nNajniža cena kvadrata kuće u centru Kruševca, iznosi 316 evra po kvadratnom metru. Najniža cena kvadrata na periferiji grada iznosi 116 evra.\nU centru Kraljeva, kvadratni metar kuće se može naći od 255 evra, dok je na obodu grada potrebno izdvojiti oko 295 evra po kvadratu za kupovinu kuće u Kraljevu.\nKada se radi o prodaji kuća u Zrenjaninu, najniža cena kvadrata u centru iznosi 224 evra. Cena kvadrata na periferiji iznosi 125 evra.\nZa kuće u Pančevu, kada se radi o najnižoj ceni, treba izdvojiti, 531 evro, dok je za kvadrat na periferiji grada, potrebno izdvojiti 403 evra.\nNajniža cena po kvadratnom metru kuće u Čačku na prodaju, u centru grada, iznosi 440 evra. Nešto povoljnija situacija je na periferiji, gde je za najnižu cenu kvadrata potrebno izdvojiti 240 evra.\nU centru Šapca, cena kvadrata kuće se može naći za nešto više od 356 evra. Na periferiji grada, potrebno je izdvojiti skoro 250 evra po kvadratnom metru kuće u Šapcu.\nKada se radi o kućama u Smederevu, prema oglasima na sajtu Nekretnine.rs, najniža cena nekretnine u centru grada, iznosi 372 evra po kvadratnom metru. Nešto povoljnija situacija je na periferiji, gde je za najnižu cenu kvadrata kuće u Smederevu, potrebno izdvojiti 180 evra.


Merkel i Vučić su se, govoreći o dijalogu Beograda i Prištine saglasili da je razgovor neophodan, kao i da je očuvanje mira od ključnog >> Pročitaj celu vest na sajtu SrbijaDanas.com << značaja za obe strane, saopštila je Služba za saradnju sa medijima.\nPredsednik Srbije Aleksandar Vučić i nemačka kancelarka Angela Merkel u su u razgovoru izrazili zadovoljstvo stalnim napretkom političkog dijaloga i ekonomske saradnje Srbije i Nemačke.\n- Ekonomija je jaka veza između naše dve zemlje - istakla je nemačka kancelarka.\n- Zahvalni smo na podršci Nemačke srpskoj ekonomiji. Nemačka je naš najveći trgovinski partner čak i u vreme globalne krize izazvane pandemijom virusa korona. Sve je veći interes nemačkih kompanija za investiranje u našoj zemlji, a sa ponosom ističem i činjenicu da će Srbija imati najveći rast u Evropi ove godine, uprkos svim tekućim izazovima - istakao je predsednik Vučić.\nBeta: Vučić i Merkel telefonom o pandemiji, odnosima, evrointegracijama, Kosovu\nRadio 021: Vučić razgovarao sa Merkel o pandemiji, odnosima, evrointegracijama, Kosovu\nRTS: Vučić: O'Brajan razume poziciju Srbije\nDanas: Vučić: O’Brajan razume poziciju Srbije